pli: Dutiyasatakaṁ samattaṁ.


layer: root

title_pli: Therāpadāna Kaṇikārapupphiyavagga

pli: Therāpadāna


pli: Kaṇikārapupphiyavagga


pli: Kaṇikārapupphiyattheraapadāna


pli: “Kaṇikāraṁ pupphitaṁ disvā,


pli: ocinitvānahaṁ tadā;


pli: Tissassa abhiropesiṁ,


pli: oghatiṇṇassa tādino.


pli: Dvenavute ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Pañcattiṁse ito kappe,


pli: aruṇapāṇīti vissuto;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā kaṇikārapupphiyo thero imā gāthāyo abhāsitthāti.


pli: Therāpadāna


pli: Kaṇikārapupphiyavagga


pli: Minelapupphiyattheraapadāna


pli: “Suvaṇṇavaṇṇo bhagavā,


pli: sataraṁsī patāpavā;


pli: Caṅkamanaṁ samārūḷho,


pli: mettacitto sikhīsabho.


pli: Pasannacitto sumano,


pli: vanditvā ñāṇamuttamaṁ;


pli: Minelapupphaṁ paggayha,


pli: buddhassa abhiropayiṁ.


pli: Ekattiṁse ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ekūnatiṁsakappamhi,


pli: sumeghaghananāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā minelapupphiyo thero imā gāthāyo abhāsitthāti.


pli: Minelapupphiyattherassāpadānaṁ dutiyaṁ.


pli: Therāpadāna


pli: Kaṇikārapupphiyavagga


pli: 3 Kiṅkaṇipupphiyattheraapadāna


pli: “Kañcanagghiyasaṅkāso,


pli: sabbaññū lokanāyako;


pli: Odakaṁ dahamoggayha,


pli: sināyi lokanāyako.


pli: Paggayha kiṅkaṇiṁ pupphaṁ,


pli: Vipassissābhiropayiṁ;


pli: Udaggacitto sumano,


pli: Dvipadindassa tādino.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Sattavīsatikappamhi,


pli: rājā bhīmaratho ahu;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā kiṅkaṇipupphiyo thero imā gāthāyo abhāsitthāti.


pli: Therāpadāna


pli: Kaṇikārapupphiyavagga


pli: Taraṇiyattheraapadāna


pli: “Atthadassī tu bhagavā,


pli: dvipadindo narāsabho;


pli: Purakkhato sāvakehi,


pli: gaṅgātīramupāgami.


pli: Samatitti kākapeyyā,


pli: gaṅgā āsi duruttarā;


pli: Uttārayiṁ bhikkhusaṅghaṁ,


pli: buddhañca dvipaduttamaṁ.


pli: Aṭṭhārase kappasate,


pli: yaṁ kammamakariṁ tadā;


pli: Duggatiṁ nābhijānāmi,


pli: taraṇāya idaṁ phalaṁ.


pli: Teraseto kappasate,


pli: pañca sabbobhavā ahuṁ;


pli: Sattaratanasampannā,


pli: cakkavattī mahabbalā.


pli: Pacchime ca bhave asmiṁ,


pli: jātohaṁ brāhmaṇe kule;


pli: Saddhiṁ tīhi sahāyehi,


pli: pabbajiṁ satthu sāsane.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā taraṇiyo thero imā gāthāyo abhāsitthāti.


pli: Taraṇiyattherassāpadānaṁ catutthaṁ.


pli: Therāpadāna


pli: Kaṇikārapupphiyavagga


pli: Nigguṇḍipupphiyattheraapadāna


pli: “Vipassissa bhagavato,


pli: āsimārāmiko ahaṁ;


pli: Nigguṇḍipupphaṁ paggayha,


pli: buddhassa abhiropayiṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Pañcavīse ito kappe,


pli: eko āsiṁ janādhipo;


pli: Mahāpatāpanāmena,


pli: cakkavattī mahabbalo.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā nigguṇḍipupphiyo thero imā gāthāyo abhāsitthāti.


pli: Therāpadāna


pli: Kaṇikārapupphiyavagga


pli: Udakadāyakattheraapadāna


pli: “Bhuñjantaṁ samaṇaṁ disvā,


pli: vippasannamanāvilaṁ;


pli: Ghaṭenodakamādāya,


pli: siddhatthassa adāsahaṁ.


pli: Nimmalo homahaṁ ajja,


pli: vimalo khīṇasaṁsayo;


pli: Bhave nibbattamānamhi,


pli: phalaṁ nibbattate mama.


pli: Catunnavutito kappe,


pli: udakaṁ yamadāsahaṁ;


pli: Duggatiṁ nābhijānāmi,


pli: dakadānassidaṁ phalaṁ.


pli: Ekasaṭṭhimhito kappe,


pli: ekova vimalo ahu;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā udakadāyako thero imā gāthāyo abhāsitthāti.


pli: Udakadāyakattherassāpadānaṁ chaṭṭhaṁ.


pli: Therāpadāna


pli: Kaṇikārapupphiyavagga


pli: 7 Salalamāliyattheraapadāna


pli: “Kaṇikāraṁva jotantaṁ,


pli: nisinnaṁ pabbatantare;


pli: Obhāsentaṁ disā sabbā,


pli: siddhatthaṁ narasārathiṁ.


pli: Dhanuṁ advejjhaṁ katvāna,


pli: usuṁ sannayhahaṁ tadā;


pli: Pupphaṁ savaṇṭaṁ chetvāna,


pli: buddhassa abhiropayiṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ekapaññāsito kappe,


pli: eko āsiṁ jutindharo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā salalamāliyo thero imā gāthāyo abhāsitthāti.


pli: Salalamāliyattherassāpadānaṁ sattamaṁ.


title_pli: Therāpadāna Sīhāsaniyavagga

pli: Therāpadāna


pli: Sīhāsaniyavagga


pli: Sopākattheraapadāna


pli: “Pabbhāraṁ sodhayantassa,


pli: vipine pabbatuttame;


pli: Siddhattho nāma bhagavā,


pli: āgacchi mama santikaṁ.


pli: Buddhaṁ upagataṁ disvā,


pli: lokajeṭṭhassa tādino;


pli: Santharaṁ paññapetvāna,


pli: pupphāsanamadāsahaṁ.


pli: Pupphāsane nisīditvā,


pli: siddhattho lokanāyako;


pli: Mamañca gatimaññāya,


pli: aniccatamudāhari.


pli: ‘Aniccā vata saṅkhārā,


pli: uppādavayadhammino;


pli: Uppajjitvā nirujjhanti,


pli: tesaṁ vūpasamo sukho’.


pli: Idaṁ vatvāna sabbaññū,


pli: lokajeṭṭho narāsabho;


pli: Nabhaṁ abbhuggami vīro,


pli: haṁsarājāva ambare.


pli: Sakaṁ diṭṭhiṁ jahitvāna,


pli: bhāvayāniccasaññahaṁ;


pli: Ekāhaṁ bhāvayitvāna,


pli: tattha kālaṁ kato ahaṁ.


pli: Dve sampattī anubhotvā,


pli: sukkamūlena codito;


pli: Pacchime bhave sampatte,


pli: sapākayonupāgamiṁ.


pli: Agārā abhinikkhamma,


pli: pabbajiṁ anagāriyaṁ;


pli: Jātiyā sattavassohaṁ,


pli: arahattamapāpuṇiṁ.


pli: Āraddhavīriyo pahitatto,


pli: Sīlesu susamāhito;


pli: Tosetvāna mahānāgaṁ,


pli: Alatthaṁ upasampadaṁ.


pli: Catunnavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: pupphadānassidaṁ phalaṁ.


pli: yaṁ saññaṁ bhāvayiṁ tadā;


pli: Taṁ saññaṁ bhāvayantassa,


pli: patto me āsavakkhayo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā sopāko thero imā gāthāyo abhāsitthāti.


pli: Sopākattherassāpadānaṁ navamaṁ.


pli: Therāpadāna


pli: Kaṇikārapupphiyavagga


pli: Koraṇḍapupphiyattheraapadāna


pli: “Akkantañca padaṁ disvā,


pli: cakkālaṅkārabhūsitaṁ;


pli: Padenānupadaṁ yanto,


pli: vipassissa mahesino.


pli: Koraṇḍaṁ pupphitaṁ disvā,


pli: samūlaṁ pūjitaṁ mayā;


pli: Haṭṭho haṭṭhena cittena,


pli: avandiṁ padamuttamaṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Sattapaññāsakappamhi,


pli: eko vītamalo ahuṁ;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā koraṇḍapupphiyo thero imā gāthāyo abhāsitthāti.


pli: Therāpadāna


pli: Kaṇikārapupphiyavagga


pli: Ādhāradāyakattheraapadāna


pli: “Ādhārakaṁ mayā dinnaṁ,


pli: sikhino lokabandhuno;


pli: Dhāremi pathaviṁ sabbaṁ,


pli: kevalaṁ vasudhaṁ imaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Dhāremi antimaṁ dehaṁ,


pli: sammāsambuddhasāsane.


pli: Sattavīse ito kappe,


pli: ahesuṁ caturo janā;


pli: Samantavaraṇā nāma,


pli: cakkavattī mahabbalā.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā ādhāradāyako thero imā gāthāyo abhāsitthāti.


pli: Ādhāradāyakattherassāpadānaṁ navamaṁ.


pli: Therāpadāna


pli: Kaṇikārapupphiyavagga


pli: 10 Pāpanivāriyattheraapadāna


pli: “Tissassa tu bhagavato,


pli: devadevassa tādino;


pli: Ekacchattaṁ mayā dinnaṁ,


pli: vippasannena cetasā.


pli: Nivutaṁ hoti me pāpaṁ,


pli: kusalassupasampadā;


pli: Ākāse chattaṁ dhārenti,


pli: pubbakammassidaṁ phalaṁ.


pli: Carimaṁ vattate mayhaṁ,


pli: bhavā sabbe samūhatā;


pli: Dhāremi antimaṁ dehaṁ,


pli: sammāsambuddhasāsane.


pli: Dvenavute ito kappe,


pli: yaṁ chattamadadiṁ tadā;


pli: Duggatiṁ nābhijānāmi,


pli: chattadānassidaṁ phalaṁ.


pli: Dvesattatimhito kappe,


pli: aṭṭhāsiṁsu janādhipā;


pli: Mahānidānanāmena,


pli: rājāno cakkavattino.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā pāpanivāriyo thero imā gāthāyo abhāsitthāti.


pli: Pāpanivāriyattherassāpadānaṁ dasamaṁ.


pli: Kaṇikārapupphiyavaggo ekavīsatimo.


pli: Tassuddānaṁ


pli: Kaṇikāro minelañca,


pli: kiṅkaṇi taraṇena ca;


pli: Nigguṇḍipupphī dakado,


pli: salalo ca kuraṇḍako;


pli: Ādhārako pāpavārī,


pli: aṭṭhatālīsa gāthakāti.


title_pli: Therāpadāna Hatthivagga

pli: Hatthidāyakattheraapadāna


pli: “Siddhatthassa bhagavato,


pli: dvipadindassa tādino;


pli: Nāgaseṭṭho mayā dinno,


pli: īsādanto urūḷhavā.


pli: Uttamatthaṁ anubhomi,


pli: santipadamanuttaraṁ;


pli: Nāgadānaṁ mayā dinnaṁ,


pli: sabbalokahitesino.


pli: Catunnavutito kappe,


pli: yaṁ nāga madadiṁ tadā;


pli: Duggatiṁ nābhijānāmi,


pli: nāgadānassidaṁ phalaṁ.


pli: Aṭṭhasattatikappamhi,


pli: soḷasāsiṁsu khattiyā;


pli: Samantapāsādikā nāma,


pli: cakkavattī mahabbalā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā hatthidāyako thero imā gāthāyo abhāsitthāti.


pli: Hatthidāyakattherassāpadānaṁ paṭhamaṁ.


pli: Pānadhidāyakattheraapadāna


pli: “Āraññikassa isino,


pli: cirarattatapassino;


pli: Vuddhassa bhāvitattassa,


pli: adāsiṁ pānadhiṁ ahaṁ.


pli: Tena kammena dvipadinda,


pli: lokajeṭṭha narāsabha;


pli: Dibbayānaṁ anubhomi,


pli: pubbakammassidaṁ phalaṁ.


pli: Catunnavute ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: pānadhissa idaṁ phalaṁ.


pli: Sattasattatito kappe,


pli: aṭṭha āsiṁsu khattiyā;


pli: Suyānā nāma nāmena,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pānadhidāyako thero imā gāthāyo abhāsitthāti.


pli: Pānadhidāyakattherassāpadānaṁ dutiyaṁ.


pli: Saccasaññakattheraapadāna


pli: “Vessabhū tamhi samaye,


pli: bhikkhusaṅghapurakkhato;


pli: Deseti ariyasaccāni,


pli: nibbāpento mahājanaṁ.


pli: Paramakāruññapattomhi,


pli: samitiṁ agamāsahaṁ;


pli: Sohaṁ nisinnako santo,


pli: dhammamassosi satthuno.


pli: Tassāhaṁ dhammaṁ sutvāna,


pli: devalokaṁ agacchahaṁ;


pli: Tiṁsakappāni devesu,


pli: avasiṁ tatthahaṁ pure.


pli: Ekattiṁse ito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: saccasaññāyidaṁ phalaṁ.


pli: Chabbīsamhi ito kappe,


pli: eko āsiṁ janādhipo;


pli: Ekaphusitanāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saccasaññako thero imā gāthāyo abhāsitthāti.


pli: Saccasaññakattherassāpadānaṁ tatiyaṁ.


pli: Ekasaññakattheraapadāna


pli: “Dumagge paṁsukūlikaṁ,


pli: laggaṁ disvāna satthuno;


pli: Añjaliṁ paggahetvāna,


pli: paṁsukūlaṁ avandahaṁ.


pli: Ekattiṁse ito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Pañcavīse ito kappe,


pli: eko āsiṁ janādhipo;


pli: Amitābhoti nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekasaññako thero imā gāthāyo abhāsitthāti.


pli: Ekasaññakattherassāpadānaṁ catutthaṁ.


pli: Raṁsisaññakattheraapadāna


pli: “Udentaṁ sataraṁsiṁva,


pli: pītaraṁsiṁva bhāṇumaṁ;


pli: Byagghūsabhaṁva pavaraṁ,


pli: sujātaṁ pabbatantare.


pli: Buddhassa ānubhāvo so,


pli: jalate pabbatantare;


pli: Raṁse cittaṁ pasādetvā,


pli: kappaṁ saggamhi modahaṁ.


pli: Avasesesu kappesu,


pli: kusalaṁ caritaṁ mayā;


pli: Tena cittappasādena,


pli: buddhānussatiyāpi ca.


pli: Tiṁsakappasahasseto,


pli: yaṁ saññamalabhiṁ tadā;


pli: Duggatiṁ nābhijānāmi,


pli: buddhasaññāyidaṁ phalaṁ.


pli: Sattapaññāsakappamhi,


pli: eko āsiṁ janādhipo;


pli: Sujāto nāma nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā raṁsisaññako thero imā gāthāyo abhāsitthāti.


pli: Raṁsisaññakattherassāpadānaṁ pañcamaṁ.


pli: 6 Sandhitattheraapadāna


pli: “Assatthe haritobhāse,


pli: saṁvirūḷhamhi pādape;


pli: Ekaṁ buddhagataṁ saññaṁ,


pli: alabhiṁhaṁ patissato.


pli: Ekattiṁse ito kappe,


pli: yaṁ saññamalabhiṁ tadā;


pli: Tassā saññāya vāhasā,


pli: patto me āsavakkhayo.


pli: Ito terasakappamhi,


pli: dhaniṭṭho nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sandhito thero imā gāthāyo abhāsitthāti.


pli: Sandhitattherassāpadānaṁ chaṭṭhaṁ.


pli: Tālavaṇṭadāyakattheraapadāna


pli: “Tālavaṇṭaṁ mayā dinnaṁ,


pli: tissassādiccabandhuno;


pli: Gimhanibbāpanatthāya,


pli: pariḷāhopasantiyā.


pli: Sannibbāpemi rāgaggiṁ,


pli: dosaggiñca taduttariṁ;


pli: Nibbāpemi ca mohaggiṁ,


pli: tālavaṇṭassidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Dhāremi antimaṁ dehaṁ,


pli: sammāsambuddhasāsane.


pli: Dvenavute ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: Tesaṭṭhimhi ito kappe,


pli: mahānāmasanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tālavaṇṭadāyako thero imā gāthāyo abhāsitthāti.


pli: Therāpadāna


pli: Sīhāsaniyavagga


pli: Sumaṅgalattheraapadāna


pli: “Āhutiṁ yiṭṭhukāmohaṁ,


pli: paṭiyādetvāna bhojanaṁ;


pli: Brāhmaṇe paṭimānento,


pli: visāle māḷake ṭhito.


pli: Athaddasāsiṁ sambuddhaṁ,


pli: piyadassiṁ mahāyasaṁ;


pli: Sabbalokavinetāraṁ,


pli: sayambhuṁ aggapuggalaṁ.


pli: Bhagavantaṁ jutimantaṁ,


pli: sāvakehi purakkhataṁ;


pli: Ādiccamiva rocantaṁ,


pli: rathiyaṁ paṭipannakaṁ.


pli: Añjaliṁ paggahetvāna,


pli: sakaṁ cittaṁ pasādayiṁ;


pli: Manasāva nimantesiṁ,


pli: ‘āgacchatu mahāmuni’.


pli: Mama saṅkappamaññāya,


pli: satthā loke anuttaro;


pli: Khīṇāsavasahassehi,


pli: mama dvāraṁ upāgami.


pli: Namo te purisājañña,


pli: namo te purisuttama;


pli: Pāsādaṁ abhirūhitvā,


pli: sīhāsane nisīdataṁ.


pli: Danto dantaparivāro,


pli: tiṇṇo tārayataṁ varo;


pli: nisīdi pavarāsane.


pli: Yaṁ me atthi sake gehe,


pli: āmisaṁ paccupaṭṭhitaṁ;


pli: Tāhaṁ buddhassa pādāsiṁ,


pli: pasanno sehi pāṇibhi.


pli: Pasannacitto sumano,


pli: vedajāto katañjalī;


pli: Buddhaseṭṭhaṁ namassāmi,


pli: aho buddhassuḷāratā.


pli: Aṭṭhannaṁ payirūpāsataṁ,


pli: bhuñjaṁ khīṇāsavā bahū;


pli: Tuyheveso ānubhāvo,


pli: saraṇaṁ taṁ upemahaṁ.


pli: Piyadassī ca bhagavā,


pli: lokajeṭṭho narāsabho;


pli: Bhikkhusaṅghe nisīditvā,


pli: imā gāthā abhāsatha.


pli: ‘Yo so saṅghaṁ abhojesi,


pli: ujubhūtaṁ samāhitaṁ;


pli: Tathāgatañca sambuddhaṁ,


pli: suṇātha mama bhāsato.


pli: Sattavīsatikkhattuṁ so,


pli: devarajjaṁ karissati;


pli: Sakakammābhiraddho so,


pli: devaloke ramissati.


pli: Dasa aṭṭha cakkhattuṁ so,


pli: cakkavattī bhavissati;


pli: Pathabyā rajjaṁ pañcasataṁ,


pli: vasudhaṁ āvasissati’.


pli: Araññavanamoggayha,


pli: kānanaṁ byagghasevitaṁ;


pli: Padhānaṁ padahitvāna,


pli: kilesā jhāpitā mayā.


pli: Aṭṭhārase kappasate,


pli: yaṁ dānamadadiṁ tadā;


pli: Duggatiṁ nābhijānāmi,


pli: bhattadānassidaṁ phalaṁ.


pli: Paṭisambhidā catasso,


pli: Vimokkhāpi ca aṭṭhime;


pli: Chaḷabhiññā sacchikatā,


pli: Kataṁ buddhassa sāsanaṁ”.


pli: Itthaṁ sudaṁ āyasmā sumaṅgalo thero imā gāthāyo abhāsitthāti.


pli: Sumaṅgalattherassāpadānaṁ dasamaṁ.


pli: Tassuddānaṁ


pli: Sīhāsanī ekathambhī,


pli: nando ca cūḷapanthako;


pli: Pilindarāhulo ceva,


pli: vaṅganto raṭṭhapālako.


pli: Sopāko maṅgalo ceva,


pli: daseva dutiye vagge;


pli: Satañca aṭṭhatiṁsa ca,


pli: gāthā cettha pakāsitā.


pli: Sīhāsaniyavaggo dutiyo.


pli: Akkantasaññakattheraapadāna


pli: “Kusāṭakaṁ gahetvāna,


pli: upajjhāyassahaṁ pure;


pli: Mantañca anusikkhāmi,


pli: ganthādosassa pattiyā.


pli: Addasaṁ virajaṁ buddhaṁ,


pli: Āhutīnaṁ paṭiggahaṁ;


pli: Usabhaṁ pavaraṁ aggaṁ,


pli: Tissaṁ buddhaṁ gaṇuttamaṁ.


pli: Kusāṭakaṁ pattharitaṁ,


pli: akkamantaṁ naruttamaṁ;


pli: Samuggataṁ mahāvīraṁ,


pli: lokajeṭṭhaṁ narāsabhaṁ.


pli: Disvā taṁ lokapajjotaṁ,


pli: vimalaṁ candasannibhaṁ;


pli: Avandiṁ satthuno pāde,


pli: vippasannena cetasā.


pli: Catunnavutito kappe,


pli: yaṁ adāsiṁ kusāṭakaṁ;


pli: Duggatiṁ nābhijānāmi,


pli: kusāṭakassidaṁ phalaṁ.


pli: Sattatiṁse ito kappe,


pli: eko āsiṁ janādhipo;


pli: Sunando nāma nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā akkantasaññako thero imā gāthāyo abhāsitthāti.


pli: Sappidāyakattheraapadāna


pli: “Nisinno pāsādavare,


pli: nārīgaṇapurakkhato;


pli: Byādhitaṁ samaṇaṁ disvā,


pli: abhināmesahaṁ gharaṁ.


pli: Upaviṭṭhaṁ mahāvīraṁ,


pli: devadevaṁ narāsabhaṁ;


pli: Sappitelaṁ mayā dinnaṁ,


pli: siddhatthassa mahesino.


pli: Passaddhadarathaṁ disvā,


pli: vippasannamukhindriyaṁ;


pli: Vanditvā satthuno pāde,


pli: anusaṁsāvayiṁ pure.


pli: Disvā maṁ suppasannattaṁ,


pli: iddhiyā pāramiṅgato;


pli: Nabhaṁ abbhuggamī dhīro,


pli: haṁsarājāva ambare.


pli: Catunnavutito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: sappitelassidaṁ phalaṁ.


pli: Ito sattarase kappe,


pli: jutideva sanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sappidāyako thero imā gāthāyo abhāsitthāti.


pli: Sappidāyakattherassāpadānaṁ navamaṁ.


pli: Pāpanivāriyattheraapadāna


pli: “Piyadassissa bhagavato,


pli: caṅkamaṁ sodhitaṁ mayā;


pli: Naḷakehi paṭicchannaṁ,


pli: vātātapanivāraṇaṁ.


pli: Pāpaṁ vivajjanatthāya,


pli: kusalassupasampadā;


pli: Kilesānaṁ pahānāya,


pli: padahiṁ satthu sāsane.


pli: Ito ekādase kappe,


pli: aggidevoti vissuto;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pāpanivāriyo thero imā gāthāyo abhāsitthāti.


pli: Pāpanivāriyattherassāpadānaṁ dasamaṁ.


pli: Hatthivaggo bāvīsatimo.


pli: Hatthi pānadhi saccañca,


pli: ekasaññi ca raṁsiko;


pli: Sandhito tālavaṇṭañca,


pli: tathā akkantasaññako;


pli: Sappi pāpanivārī ca,


pli: catuppaññāsa gāthakāti.


title_pli: Therāpadāna Ālambaṇadāyakavagga

pli: Therāpadāna


pli: Ālambaṇadāyakavagga


pli: 1 Ālambaṇadāyakattheraapadāna


pli: “Atthadassissa bhagavato,


pli: lokajeṭṭhassa tādino;


pli: Ālambaṇaṁ mayā dinnaṁ,


pli: dvipadindassa tādino.


pli: Dharaṇiṁ paṭipajjāmi,


pli: vipulaṁ sāgarapparaṁ;


pli: Pāṇesu ca issariyaṁ,


pli: vattemi vasudhāya ca.


pli: Kilesā jhāpitā mayhaṁ,


pli: bhavā sabbe samūhatā;


pli: Tisso vijjā anuppattā,


pli: kataṁ buddhassa sāsanaṁ.


pli: Ito dvesaṭṭhikappamhi,


pli: tayo āsiṁsu khattiyā;


pli: Ekāpassitanāmā te,


pli: cakkavattī mahabbalā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā ālambaṇadāyako thero imā gāthāyo abhāsitthāti.


pli: Therāpadāna


pli: Ālambaṇadāyakavagga


pli: Ajinadāyakattheraapadāna


pli: “Ekattiṁse ito kappe,


pli: gaṇasatthārako ahaṁ;


pli: Addasaṁ virajaṁ buddhaṁ,


pli: āhutīnaṁ paṭiggahaṁ.


pli: Cammakhaṇḍaṁ mayā dinnaṁ,


pli: sikhino lokabandhuno;


pli: Tena kammena dvipadinda,


pli: lokajeṭṭha narāsabha.


pli: Sampattiṁ anubhotvāna,


pli: kilese jhāpayiṁ ahaṁ;


pli: Dhāremi antimaṁ dehaṁ,


pli: sammāsambuddhasāsane.


pli: Ekattiṁse ito kappe,


pli: ajinaṁ yaṁ adāsahaṁ;


pli: Duggatiṁ nābhijānāmi,


pli: ajinassa idaṁ phalaṁ.


pli: Ito pañcamake kappe,


pli: rājā āsiṁ sudāyako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ajinadāyako thero imā gāthāyo abhāsitthāti.


pli: Ajinadāyakattherassāpadānaṁ dutiyaṁ.


pli: Therāpadāna


pli: Ālambaṇadāyakavagga


pli: 3 Dverataniyattheraapadāna


pli: “Migaluddo pure āsiṁ,


pli: araññe kānane ahaṁ;


pli: Addasaṁ virajaṁ buddhaṁ,


pli: āhutīnaṁ paṭiggahaṁ.


pli: Maṁsapesi mayā dinnā,


pli: vipassissa mahesino;


pli: Sadevakasmiṁ lokasmiṁ,


pli: issaraṁ kārayāmahaṁ.


pli: Iminā maṁsadānena,


pli: ratanaṁ nibbattate mama;


pli: Duveme ratanā loke,


pli: diṭṭhadhammassa pattiyā.


pli: Tehaṁ sabbe anubhomi,


pli: maṁsadānassa sattiyā;


pli: Gattañca mudukaṁ mayhaṁ,


pli: paññā nipuṇavedanī.


pli: Ekanavutito kappe,


pli: yaṁ maṁsamadadiṁ tadā;


pli: Duggatiṁ nābhijānāmi,


pli: maṁsadānassidaṁ phalaṁ.


pli: Ito catutthake kappe,


pli: eko āsiṁ janādhipo;


pli: Mahārohitanāmo so,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā dverataniyo thero imā gāthāyo abhāsitthāti.


pli: Dverataniyattherassāpadānaṁ tatiyaṁ.


pli: Dasamaṁ bhāṇavāraṁ.


pli: Therāpadāna


pli: Ālambaṇadāyakavagga


pli: Ārakkhadāyakattheraapadāna


pli: “Siddhatthassa bhagavato,


pli: vedi kārāpitā mayā;


pli: Ārakkho ca mayā dinno,


pli: sugatassa mahesino.


pli: Tena kammavisesena,


pli: na passiṁ bhayabheravaṁ;


pli: Kuhiñci upapannassa,


pli: tāso mayhaṁ na vijjati.


pli: Catunnavutito kappe,


pli: yaṁ vediṁ kārayiṁ pure;


pli: Duggatiṁ nābhijānāmi,


pli: vedikāya idaṁ phalaṁ.


pli: Ito chaṭṭhamhi kappamhi,


pli: apassenasanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ārakkhadāyako thero imā gāthāyo abhāsitthāti.


pli: Therāpadāna


pli: Ālambaṇadāyakavagga


pli: Abyādhikattheraapadāna


pli: “Vipassissa bhagavato,


pli: aggisālaṁ adāsahaṁ;


pli: Byādhikānañca āvāsaṁ,


pli: uṇhodakapaṭiggahaṁ.


pli: Tena kammenayaṁ mayhaṁ,


pli: attabhāvo sunimmito;


pli: Byādhāhaṁ nābhijānāmi,


pli: puññakammassidaṁ phalaṁ.


pli: Ekanavutito kappe,


pli: yaṁ sālamadadiṁ tadā;


pli: Duggatiṁ nābhijānāmi,


pli: aggisālāyidaṁ phalaṁ.


pli: Ito ca sattame kappe,


pli: ekosiṁ aparājito;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā abyādhiko thero imā gāthāyo abhāsitthāti.


pli: Abyādhikattherassāpadānaṁ pañcamaṁ.


pli: Therāpadāna


pli: Ālambaṇadāyakavagga


pli: 6 Aṅkolapupphiyattheraapadāna


pli: “Nārado iti me nāmaṁ,


pli: kassapo iti maṁ vidū;


pli: Addasaṁ samaṇānaggaṁ,


pli: vipassiṁ devasakkataṁ.


pli: Anubyañjanadharaṁ buddhaṁ,


pli: āhutīnaṁ paṭiggahaṁ;


pli: Aṅkolapupphaṁ paggayha,


pli: buddhassa abhiropayiṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Catusattatito kappe,


pli: romaso nāma khattiyo;


pli: Āmukkamālābharaṇo,


pli: sayoggabalavāhano.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā aṅkolapupphiyo thero imā gāthāyo abhāsitthāti.


pli: Therāpadāna


pli: Ālambaṇadāyakavagga


pli: Sovaṇṇavaṭaṁsakiyattheraapadāna


pli: “Uyyānabhūmiṁ niyyanto,


pli: addasaṁ lokanāyakaṁ;


pli: Vaṭaṁsakaṁ gahetvāna,


pli: sovaṇṇaṁ sādhunimmitaṁ.


pli: Sīghaṁ tato samāruyha,


pli: hatthikkhandhagato ahaṁ;


pli: Buddhassa abhiropesiṁ,


pli: sikhino lokabandhuno.


pli: Ekattiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: pupphapūjāyidaṁ phalaṁ.


pli: Sattavīse ito kappe,


pli: eko āsiṁ janādhipo;


pli: Mahāpatāpanāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sovaṇṇavaṭaṁsakiyo thero imā gāthāyo abhāsitthāti.


title_pli: Therāpadāna Subhūtivagga

pli: Subhūtivagga


pli: Subhūtittheraapadāna


pli: “Himavantassāvidūre,


pli: nisabho nāma pabbato;


pli: Assamo sukato mayhaṁ,


pli: paṇṇasālā sumāpitā.


pli: Kosiyo nāma nāmena,


pli: jaṭilo uggatāpano;


pli: Ekākiyo adutiyo,


pli: vasāmi nisabhe tadā.


pli: Phalaṁ mūlañca paṇṇañca,


pli: na bhuñjāmi ahaṁ tadā;


pli: Pavattaṁva supātāhaṁ,


pli: upajīvāmi tāvade.


pli: Nāhaṁ kopemi ājīvaṁ,


pli: cajamānopi jīvitaṁ;


pli: Ārādhemi sakaṁ cittaṁ,


pli: vivajjemi anesanaṁ.


pli: Rāgūpasaṁhitaṁ cittaṁ,


pli: yadā uppajjate mama;


pli: Sayaṁva paccavekkhāmi,


pli: ekaggo taṁ damemahaṁ.


pli: ‘Rajjase rajjanīye ca,


pli: dussanīye ca dussase;


pli: Muyhase mohanīye ca,


pli: nikkhamassu vanā tuvaṁ.


pli: Visuddhānaṁ ayaṁ vāso,


pli: nimmalānaṁ tapassinaṁ;


pli: Mā kho visuddhaṁ dūsesi,


pli: Agāriko bhavitvāna,


pli: yadā puttaṁ labhissasi;


pli: Ubhopi mā virādhesi,


pli: Chavālātaṁ yathā kaṭṭhaṁ,


pli: na kvaci kiccakārakaṁ;


pli: Neva gāme araññe vā,


pli: na hi taṁ kaṭṭhasammataṁ.


pli: Chavālātūpamo tvaṁsi,


pli: na gihī nāpi saññato;


pli: Ubhato muttako ajja,


pli: Siyā nu kho tava etaṁ,


pli: ko pajānāti te idaṁ;


pli: Saddhādhuraṁ vahisi me,


pli: kosajjabahulāya ca.


pli: Jigucchissanti taṁ viññū,


pli: asuciṁ nāgariko yathā;


pli: Ākaḍḍhitvāna isayo,


pli: codayissanti taṁ sadā.


pli: Taṁ viññū pavadissanti,


pli: samatikkantasāsanaṁ;


pli: Saṁvāsaṁ alabhanto hi,


pli: kathaṁ jīvihisi tuvaṁ.


pli: Tidhā pabhinnaṁ mātaṅgaṁ,


pli: kuñjaraṁ saṭṭhihāyanaṁ;


pli: Balī nāgo upagantvā,


pli: yūthā nīharate gajaṁ.


pli: Yūthā vinissaṭo santo,


pli: sukhaṁ sātaṁ na vindati;


pli: Dukkhito vimano hoti,


pli: pajjhāyanto pavedhati.


pli: Tatheva jaṭilā tampi,


pli: nīharissanti dummatiṁ;


pli: Tehi tvaṁ nissaṭo santo,


pli: sukhaṁ sātaṁ na lacchasi.


pli: Divā vā yadi vā rattiṁ,


pli: sokasallasamappito;


pli: Ḍayhasi pariḷāhena,


pli: gajo yūthāva nissaṭo.


pli: Jātarūpaṁ yathā kūṭaṁ,


pli: neva jhāyati katthaci;


pli: Tathā sīlavihīno tvaṁ,


pli: na jhāyissasi katthaci.


pli: Agāraṁ vasamānopi,


pli: kathaṁ jīvihisi tuvaṁ;


pli: Mattikaṁ pettikañcāpi,


pli: natthi te nihitaṁ dhanaṁ.


pli: Sayaṁ kammaṁ karitvāna,


pli: gatte sedaṁ pamocayaṁ;


pli: Evaṁ jīvihisi gehe,


pli: sādhu te taṁ na ruccati.


pli: Evāhaṁ tattha vāremi,


pli: saṅkilesagataṁ manaṁ;


pli: Nānādhammakathaṁ katvā,


pli: pāpā cittaṁ nivārayiṁ’.


pli: Evaṁ me viharantassa,


pli: appamādavihārino;


pli: Tiṁsavassasahassāni,


pli: vipine me atikkamuṁ.


pli: Appamādarataṁ disvā,


pli: uttamatthaṁ gavesakaṁ;


pli: Padumuttarasambuddho,


pli: āgacchi mama santikaṁ.


pli: Timbarūsakavaṇṇābho,


pli: appameyyo anūpamo;


pli: Rūpenāsadiso buddho,


pli: ākāse caṅkamī tadā.


pli: Suphullo sālarājāva,


pli: vijjūvabbhaghanantare;


pli: Ñāṇenāsadiso buddho,


pli: Sīharājāvasambhīto,


pli: gajarājāva dappito;


pli: Lāsito byaggharājāva,


pli: Siṅgīnikkhasavaṇṇābho,


pli: khadiraṅgārasannibho;


pli: Maṇi yathā jotiraso,


pli: Visuddhakelāsanibho,


pli: puṇṇamāyeva candimā;


pli: Majjhanhikeva sūriyo,


pli: Disvā nabhe caṅkamantaṁ,


pli: evaṁ cintesahaṁ tadā;


pli: ‘Devo nu kho ayaṁ satto,


pli: udāhu manujo ayaṁ.


pli: Na me suto vā diṭṭho vā,


pli: mahiyā ediso naro;


pli: Api mantapadaṁ atthi,


pli: ayaṁ satthā bhavissati’.


pli: Evāhaṁ cintayitvāna,


pli: sakaṁ cittaṁ pasādayiṁ;


pli: Nānāpupphañca gandhañca,


pli: sannipātesahaṁ tadā.


pli: Pupphāsanaṁ paññapetvā,


pli: sādhucittaṁ manoramaṁ;


pli: Narasārathinaṁ aggaṁ,


pli: idaṁ vacanamabraviṁ.


pli: ‘Idaṁ me āsanaṁ vīra,


pli: paññattaṁ tavanucchavaṁ;


pli: Hāsayanto mamaṁ cittaṁ,


pli: nisīda kusumāsane’.


pli: Nisīdi tattha bhagavā,


pli: asambhītova kesarī;


pli: Sattarattindivaṁ buddho,


pli: pavare kusumāsane.


pli: Namassamāno aṭṭhāsiṁ,


pli: sattarattindivaṁ ahaṁ;


pli: Vuṭṭhahitvā samādhimhā,


pli: satthā loke anuttaro;


pli: Mama kammaṁ pakittento,


pli: idaṁ vacanamabravi.


pli: ‘Bhāvehi buddhānussatiṁ,


pli: bhāvanānamanuttaraṁ;


pli: Imaṁ satiṁ bhāvayitvā,


pli: pūrayissasi mānasaṁ.


pli: Tiṁsakappasahassāni,


pli: devaloke ramissasi;


pli: Asītikkhattuṁ devindo,


pli: devarajjaṁ karissasi;


pli: Sahassakkhattuṁ cakkavattī,


pli: rājā raṭṭhe bhavissasi.


pli: Padesarajjaṁ vipulaṁ,


pli: gaṇanāto asaṅkhiyaṁ;


pli: Anubhossasi taṁ sabbaṁ,


pli: buddhānussatiyā phalaṁ.


pli: Bhavābhave saṁsaranto,


pli: mahābhogaṁ labhissasi;


pli: Bhoge te ūnatā natthi,


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Asītikoṭiṁ chaḍḍetvā,


pli: dāse kammakare bahū;


pli: Gotamassa bhagavato,


pli: sāsane pabbajissasi.


pli: Ārādhayitvā sambuddhaṁ,


pli: gotamaṁ sakyapuṅgavaṁ;


pli: Subhūti nāma nāmena,


pli: hessati satthu sāvako.


pli: Bhikkhusaṅghe nisīditvā,


pli: dakkhiṇeyyaguṇamhi taṁ;


pli: Tathāraṇavihāre ca,


pli: dvīsu agge ṭhapessati’.


pli: Idaṁ vatvāna sambuddho,


pli: jalajuttamanāmako;


pli: Nabhaṁ abbhuggamī vīro,


pli: haṁsarājāva ambare.


pli: Sāsito lokanāthena,


pli: namassitvā tathāgataṁ;


pli: Sadā bhāvemi mudito,


pli: buddhānussatimuttamaṁ.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsaṁ agacchahaṁ.


pli: Asītikkhattuṁ devindo,


pli: devarajjamakārayiṁ;


pli: Sahassakkhattuṁ rājā ca,


pli: cakkavattī ahosahaṁ.


pli: Padesarajjaṁ vipulaṁ,


pli: gaṇanāto asaṅkhiyaṁ;


pli: Anubhomi susampattiṁ,


pli: buddhānussatiyā phalaṁ.


pli: Bhavābhave saṁsaranto,


pli: mahābhogaṁ labhāmahaṁ;


pli: Bhoge me ūnatā natthi,


pli: Satasahassito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā subhūti thero imā gāthāyo abhāsitthāti.


pli: Subhūtittherassāpadānaṁ paṭhamaṁ.


pli: Therāpadāna


pli: Ālambaṇadāyakavagga


pli: Miñjavaṭaṁsakiyattheraapadāna


pli: “Nibbute lokanāthamhi,


pli: sikhimhi vadataṁ vare;


pli: Vaṭaṁsakehi ākiṇṇaṁ,


pli: bodhipūjaṁ akāsahaṁ.


pli: Ekattiṁse ito kappe,


pli: yaṁ pūjamakariṁ tadā;


pli: bodhipūjāyidaṁ phalaṁ.


pli: Ito chabbīsatikappe,


pli: ahuṁ meghabbhanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā miñjavaṭaṁsakiyo thero imā gāthāyo abhāsitthāti.


pli: Therāpadāna


pli: Ālambaṇadāyakavagga


pli: 9 Sukatāveḷiyattheraapadāna


pli: “Asito nāma nāmena,


pli: mālākāro ahaṁ tadā;


pli: Āveḷaṁ paggahetvāna,


pli: rañño dātuṁ vajāmahaṁ.


pli: Asampattomhi rājānaṁ,


pli: addasaṁ sikhināyakaṁ;


pli: Haṭṭho haṭṭhena cittena,


pli: buddhassa abhiropayiṁ.


pli: Ekattiṁse ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Pañcavīse ito kappe,


pli: rājāhosiṁ mahabbalo;


pli: Vebhāro nāma nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sukatāveḷiyo thero imā gāthāyo abhāsitthāti.


pli: Sukatāveḷiyattherassāpadānaṁ navamaṁ.


pli: Therāpadāna


pli: Ālambaṇadāyakavagga


pli: 10 Ekavandaniyattheraapadāna


pli: “Usabhaṁ pavaraṁ vīraṁ,


pli: vessabhuṁ vijitāvinaṁ;


pli: Pasannacitto sumano,


pli: buddhaseṭṭhamavandahaṁ.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: vandanāya idaṁ phalaṁ.


pli: Catuvīsatikappamhi,


pli: vikatānandanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekavandaniyo thero imā gāthāyo abhāsitthāti.


pli: Ekavandaniyattherassāpadānaṁ dasamaṁ.


pli: Ālambaṇadāyakavaggo tevīsatimo.


pli: Tassuddānaṁ


pli: Ālambaṇañca ajinaṁ,


pli: maṁsadārakkhadāyako;


pli: Abyādhi aṅkolaṁ soṇṇaṁ,


pli: miñjaāveḷavandanaṁ;


pli: Pañcapaññāsa gāthāyo,


pli: gaṇitā atthadassibhi.


title_pli: Therāpadāna Udakāsanavagga

pli: Therāpadāna


pli: Udakāsanavagga


pli: Udakāsanadāyakattheraapadāna


pli: “Ārāmadvārā nikkhamma,


pli: phalakaṁ santhariṁ ahaṁ;


pli: Udakañca upaṭṭhāsiṁ,


pli: uttamatthassa pattiyā.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: āsane codake phalaṁ.


pli: Ito pannarase kappe,


pli: abhisāmasamavhayo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā udakāsanadāyako thero imā gāthāyo abhāsitthāti.


pli: Therāpadāna


pli: Udakāsanavagga


pli: 2 Bhājanapālakattheraapadāna


pli: “Nagare bandhumatiyā,


pli: kumbhakāro ahaṁ tadā;


pli: Bhājanaṁ anupālesiṁ,


pli: bhikkhusaṅghassa tāvade.


pli: Ekanavutito kappe,


pli: bhājanaṁ anupālayiṁ;


pli: Duggatiṁ nābhijānāmi,


pli: bhājanassa idaṁ phalaṁ.


pli: Tepaññāse ito kappe,


pli: anantajālināmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bhājanapālako thero imā gāthāyo abhāsitthāti.


pli: Bhājanapālakattherassāpadānaṁ dutiyaṁ.


pli: Therāpadāna


pli: Udakāsanavagga


pli: Sālapupphiyattheraapadāna


pli: “Aruṇavatiyā nagare,


pli: ahosiṁ pūpiko tadā;


pli: Mama dvārena gacchantaṁ,


pli: sikhinaṁ addasaṁ jinaṁ.


pli: Buddhassa pattaṁ paggayha,


pli: sālapupphaṁ adāsahaṁ;


pli: Sammaggatassa buddhassa,


pli: vippasannena cetasā.


pli: Ekattiṁse ito kappe,


pli: Yaṁ pupphamabhidāsahaṁ;


pli: Duggatiṁ nābhijānāmi,


pli: Sālapupphassidaṁ phalaṁ.


pli: Ito cuddasakappamhi,


pli: ahosiṁ amitañjalo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sālapupphiyo thero imā gāthāyo abhāsitthāti.


pli: Sālapupphiyattherassāpadānaṁ tatiyaṁ.


pli: Therāpadāna


pli: Udakāsanavagga


pli: Kilañjadāyakattheraapadāna


pli: “Tivarāyaṁ pure ramme,


pli: naḷakāro ahaṁ tadā;


pli: Siddhatthe lokapajjote,


pli: pasannā janatā tahiṁ.


pli: Pūjatthaṁ lokanāthassa,


pli: kilañjaṁ pariyesati;


pli: Buddhapūjaṁ karontānaṁ,


pli: kilañjaṁ adadiṁ ahaṁ.


pli: Catunnavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: kilañjassa idaṁ phalaṁ.


pli: Sattasattatikappamhi,


pli: rājā āsiṁ jaladdharo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kilañjadāyako thero imā gāthāyo abhāsitthāti.


pli: Therāpadāna


pli: Udakāsanavagga


pli: 5 Vedikārakattheraapadāna


pli: “Vipassino bhagavato,


pli: bodhiyā pādaputtame;


pli: Pasannacitto sumano,


pli: kāresiṁ vedikaṁ ahaṁ.


pli: Ekanavutito kappe,


pli: kāresiṁ vedikaṁ ahaṁ;


pli: Duggatiṁ nābhijānāmi,


pli: vedikāya idaṁ phalaṁ.


pli: Ito ekādase kappe,


pli: ahosiṁ sūriyassamo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā vedikārako thero imā gāthāyo abhāsitthāti.


pli: Vedikārakattherassāpadānaṁ pañcamaṁ.


pli: Therāpadāna


pli: Udakāsanavagga


pli: 6 Vaṇṇakārattheraapadāna


pli: “Nagare aruṇavatiyā,


pli: vaṇṇakāro ahaṁ tadā;


pli: Cetiye dussabhaṇḍāni,


pli: nānāvaṇṇaṁ rajesahaṁ.


pli: Ekattiṁse ito kappe,


pli: yaṁ vaṇṇaṁ rajayiṁ tadā;


pli: Duggatiṁ nābhijānāmi,


pli: vaṇṇadānassidaṁ phalaṁ.


pli: Ito tevīsatikappe,


pli: vaṇṇasamasanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā vaṇṇakāro thero imā gāthāyo abhāsitthāti.


pli: Vaṇṇakārattherassāpadānaṁ chaṭṭhaṁ.


pli: Therāpadāna


pli: Udakāsanavagga


pli: Piyālapupphiyattheraapadāna


pli: “Migaluddo pure āsiṁ,


pli: araññe kānane ahaṁ;


pli: Piyālaṁ pupphitaṁ disvā,


pli: gatamagge khipiṁ ahaṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Itthaṁ sudaṁ āyasmā piyālapupphiyo thero imā gāthāyo abhāsitthāti.


pli: Subhūtivagga


pli: 2 Upavānattheraapadāna


pli: “Padumuttaro nāma jino,


pli: sabbadhammāna pāragū;


pli: Jalitvā aggikkhandhova,


pli: sambuddho parinibbuto.


pli: Mahājanā samāgamma,


pli: pūjayitvā tathāgataṁ;


pli: Citaṁ katvāna sukataṁ,


pli: sarīraṁ abhiropayuṁ.


pli: Sarīrakiccaṁ katvāna,


pli: dhātuṁ tattha samānayuṁ;


pli: Sadevamānusā sabbe,


pli: buddhathūpaṁ akaṁsu te.


pli: Paṭhamā kañcanamayā,


pli: dutiyāsi maṇīmayā;


pli: Tatiyā rūpiyamayā,


pli: catutthī phalikāmayā.


pli: Tathā pañcamiyā bhūmi,


pli: lohitaṅgamayā ahu;


pli: Chaṭṭhā masāragallassa,


pli: sabbaratanamayūpari.


pli: Jaṅghā maṇimayā āsi,


pli: vedikā ratanamayā;


pli: Sabbasoṇṇamayo thūpo,


pli: uddhaṁ yojanamuggato.


pli: Devā tattha samāgantvā,


pli: ekato mantayuṁ tadā;


pli: Mayampi thūpaṁ kassāma,


pli: lokanāthassa tādino.


pli: Dhātu āveṇikā natthi,


pli: sarīraṁ ekapiṇḍitaṁ;


pli: Imamhi buddhathūpamhi,


pli: kassāma kañcukaṁ mayaṁ.


pli: Devā sattahi ratnehi,


pli: aññaṁ vaḍḍhesu yojanaṁ;


pli: Thūpo dviyojanubbedho,


pli: timiraṁ byapahanti so.


pli: Nāgā tattha samāgantvā,


pli: Manussā ceva devā ca,


pli: buddhathūpaṁ akaṁsu te.


pli: Mā no pamattā assumha,


pli: appamattā sadevakā;


pli: Indanīlaṁ mahānīlaṁ,


pli: atho jotirasaṁ maṇiṁ;


pli: Ekato sannipātetvā,


pli: buddhathūpaṁ achādayuṁ.


pli: Sabbaṁ maṇimayaṁ āsi,


pli: tāvatā buddhacetiyaṁ;


pli: Tiyojanasamubbiddhaṁ,


pli: ālokakaraṇaṁ tadā.


pli: Garuḷā ca samāgantvā,


pli: ekato mantayuṁ tadā;


pli: Manussā devā nāgā ca,


pli: ‘Mā no pamattā assumha,


pli: Mayampi thūpaṁ kassāma,


pli: lokanāthassa tādino’.


pli: Sabbaṁ maṇimayaṁ thūpaṁ,


pli: akaruṁ te ca kañcukaṁ;


pli: Yojanaṁ tepi vaḍḍhesuṁ,


pli: āyataṁ buddhacetiyaṁ.


pli: Catuyojanamubbiddho,


pli: buddhathūpo virocati;


pli: Obhāseti disā sabbā,


pli: sataraṁsīva uggato.


pli: Kumbhaṇḍā ca samāgantvā,


pli: Manussā ceva devā ca,


pli: nāgā ca garuḷā tathā;


pli: Paccekaṁ buddhaseṭṭhassa,


pli: akaṁsu thūpamuttamaṁ.


pli: appamattā sadevakā;


pli: lokanāthassa tādino;


pli: Ratanehi chādessāma,


pli: āyataṁ buddhacetiyaṁ’.


pli: āyataṁ buddhacetiyaṁ;


pli: Pañcayojanamubbiddho,


pli: thūpo obhāsate tadā.


pli: Yakkhā tattha samāgantvā,


pli: ekato mantayuṁ tadā;


pli: Manussā devā nāgā ca,


pli: garuḷā kumbhaaṇḍakā.


pli: akaṁsu thūpamuttamaṁ;


pli: ‘Mā no pamattā assumha,


pli: appamattā sadevakā.


pli: Mayampi thūpaṁ kassāma,


pli: Phalikāhi chādessāma,


pli: Yojanaṁ tepi vaḍḍhesuṁ,


pli: Cha yojanāni ubbiddho,


pli: Gandhabbā ca samāgantvā,


pli: ‘Manujā devatā nāgā,


pli: garuḷā kumbhayakkhakā.


pli: Sabbekaṁsu buddhathūpaṁ,


pli: mayamettha akārakā;


pli: lokanāthassa tādino’.


pli: Vediyo satta katvāna,


pli: chattamāropayiṁsu te;


pli: Sabbasoṇṇamayaṁ thūpaṁ,


pli: gandhabbā kārayuṁ tadā.


pli: Sattayojanamubbiddho,


pli: thūpo obhāsate tadā;


pli: Rattindivā na ñāyanti,


pli: āloko hoti sabbadā.


pli: Abhibhonti na tassābhā,


pli: candasūrā satārakā;


pli: Samantā yojanasate,


pli: padīpopi na pajjali.


pli: Tena kālena ye keci,


pli: thūpaṁ pūjenti mānusā;


pli: Na te thūpamāruhanti,


pli: ambare ukkhipanti te.


pli: Devehi ṭhapito yakkho,


pli: abhisammatanāmako;


pli: Dhajaṁ vā pupphadāmaṁ vā,


pli: abhiropeti uttari.


pli: Na te passanti taṁ yakkhaṁ,


pli: dāmaṁ passanti gacchato;


pli: Evaṁ passitvā gacchantā,


pli: sabbe gacchanti suggatiṁ.


pli: Viruddhā ye pāvacane,


pli: pasannā ye ca sāsane;


pli: Pāṭiheraṁ daṭṭhukāmā,


pli: thūpaṁ pūjenti mānusā.


pli: Nagare haṁsavatiyā,


pli: ahosiṁ bhatako tadā;


pli: Āmoditaṁ janaṁ disvā,


pli: evaṁ cintesahaṁ tadā.


pli: ‘Uḷāro bhagavā heso,


pli: yassa dhātudharedisaṁ;


pli: Imā ca janatā tuṭṭhā,


pli: kāraṁ kubbaṁ na tappare.


pli: Ahampi kāraṁ kassāmi,


pli: lokanāthassa tādino;


pli: Tassa dhammesu dāyādo,


pli: bhavissāmi anāgate’.


pli: Sudhotaṁ rajakenāhaṁ,


pli: uttareyyapaṭaṁ mama;


pli: Veḷagge ālaggetvāna,


pli: dhajaṁ ukkhipimambare.


pli: Abhisammatako gayha,


pli: ambarehāsi me dhajaṁ;


pli: Vāteritaṁ dhajaṁ disvā,


pli: bhiyyo hāsaṁ janesahaṁ.


pli: Tattha cittaṁ pasādetvā,


pli: samaṇaṁ upasaṅkamiṁ;


pli: Taṁ bhikkhuṁ abhivādetvā,


pli: vipākaṁ pucchahaṁ dhaje.


pli: So me kathesi ānanda,


pli: pītisañjananaṁ mama;


pli: ‘Tassa dhajassa vipākaṁ,


pli: anubhossasi sabbadā.


pli: Hatthī assā rathā pattī,


pli: senā ca caturaṅginī;


pli: Parivāressanti taṁ niccaṁ,


pli: dhajadānassidaṁ phalaṁ.


pli: Saṭṭhitūriyasahassāni,


pli: bheriyo samalaṅkatā;


pli: Chaḷāsītisahassāni,


pli: nāriyo samalaṅkatā;


pli: Vicittavatthābharaṇā,


pli: āmuttamaṇikuṇḍalā.


pli: Aḷārapamhā hasulā,


pli: susaññā tanumajjhimā;


pli: Tiṁsakappasahassāni,


pli: devaloke ramissasi;


pli: Asītikkhattuṁ devindo,


pli: devarajjaṁ karissasi.


pli: Sahassakkhattuṁ rājā ca,


pli: cakkavattī bhavissasi;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Devalokā cavitvāna,


pli: sukkamūlena codito;


pli: Puññakammena saṁyutto,


pli: brahmabandhu bhavissasi.


pli: Asītikoṭiṁ chaḍḍetvā,


pli: dāse kammakare bahū;


pli: Gotamassa bhagavato,


pli: sāsane pabbajissasi.


pli: Ārādhayitvā sambuddhaṁ,


pli: gotamaṁ sakyapuṅgavaṁ;


pli: Upavānoti nāmena,


pli: hessasi satthu sāvako’.


pli: Satasahasse kataṁ kammaṁ,


pli: phalaṁ dassesi me idha;


pli: Sumutto saravegova,


pli: kilese jhāpayī mama.


pli: Cakkavattissa santassa,


pli: catudīpissarassa me;


pli: Tiyojanāni samantā,


pli: ussīsanti dhajā sadā.


pli: Satasahassito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: dhajadānassidaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā upavāno thero imā gāthāyo abhāsitthāti.


pli: Upavānattherassāpadānaṁ dutiyaṁ.


pli: Therāpadāna


pli: Udakāsanavagga


pli: Ambayāgadāyakattheraapadāna


pli: “Sake sippe apatthaddho,


pli: agamaṁ kānanaṁ ahaṁ;


pli: Sambuddhaṁ yantaṁ disvāna,


pli: ambayāgaṁ adāsahaṁ.


pli: Ekanavutito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: ambayāgassidaṁ phalaṁ.


pli: Paṭisambhidā catasso,


pli: Itthaṁ sudaṁ āyasmā ambayāgadāyako thero imā gāthāyo abhāsitthāti.


pli: Jagatikārakattheraapadāna


pli: “Nibbute lokanāthamhi,


pli: atthadassi naruttame;


pli: Jagatī kāritā mayhaṁ,


pli: buddhassa thūpamuttame.


pli: Aṭṭhārase kappasate,


pli: yaṁ kammamakariṁ tadā;


pli: jagatiyā idaṁ phalaṁ.


pli: kataṁ buddhassa sāsanaṁ”.


pli: Itthaṁ sudaṁ āyasmā jagatikārako thero imā gāthāyo abhāsitthāti.


pli: Jagatikārakattherassāpadānaṁ navamaṁ.


pli: Therāpadāna


pli: Udakāsanavagga


pli: Vāsidāyakattheraapadāna


pli: “Kammārohaṁ pure āsiṁ,


pli: tivarāyaṁ puruttame;


pli: Ekā vāsi mayā dinnā,


pli: sayambhuṁ aparājitaṁ.


pli: Catunnavutito kappe,


pli: yaṁ vāsimadadiṁ tadā;


pli: Duggatiṁ nābhijānāmi,


pli: vāsidānassidaṁ phalaṁ.


pli: Paṭisambhidā catasso,


pli: Itthaṁ sudaṁ āyasmā vāsidāyako thero imā gāthāyo abhāsitthāti.


pli: Vāsidāyakattherassāpadānaṁ dasamaṁ.


pli: Udakāsanavaggo catuvīsatimo.


pli: Tassuddānaṁ


pli: Udakāsanabhājanaṁ,


pli: sālapupphī kilañjako;


pli: Vedikā vaṇṇakāro ca,


pli: piyālaambayāgado;


pli: Jagatī vāsidātā ca,


pli: gāthā tiṁsa ca aṭṭha ca.


title_pli: Therāpadāna Tuvaradāyakavagga

pli: Therāpadāna


pli: Tuvaradāyakavagga


pli: 1 Tuvaradāyakattheraapadāna


pli: “Migaluddo pure āsiṁ,


pli: araññe kānane ahaṁ;


pli: Bharitvā tuvaramādāya,


pli: saṅghassa adadiṁ ahaṁ.


pli: Ekanavutito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: tuvarassa idaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā tuvaradāyako thero imā gāthāyo abhāsitthāti.


pli: Tuvaradāyakattherassāpadānaṁ paṭhamaṁ.


pli: Therāpadāna


pli: Tuvaradāyakavagga


pli: Nāgakesariyattheraapadāna


pli: “Dhanuṁ advejjhaṁ katvāna,


pli: vanamajjhogahiṁ ahaṁ;


pli: Kesaraṁ ogataṁ disvā,


pli: patapattaṁ samuṭṭhitaṁ.


pli: Ubho hatthehi paggayha,


pli: sire katvāna añjaliṁ;


pli: Buddhassa abhiropesiṁ,


pli: tissassa lokabandhuno.


pli: Dvenavute ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Tesattatimhi kappamhi,


pli: satta kesaranāmakā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā nāgakesariyo thero imā gāthāyo abhāsitthāti.


pli: Nāgakesariyattherassāpadānaṁ dutiyaṁ.


pli: Therāpadāna


pli: Tuvaradāyakavagga


pli: Naḷinakesariyattheraapadāna


pli: “Jātassarassa vemajjhe,


pli: vasāmi jalakukkuṭo;


pli: Addasāhaṁ devadevaṁ,


pli: gacchantaṁ anilañjase.


pli: Tuṇḍena kesariṁ gayha,


pli: vippasannena cetasā;


pli: Buddhassa abhiropesiṁ,


pli: tissassa lokabandhuno.


pli: Dvenavute ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Tesattatimhi kappamhi,


pli: satta kesaranāmakā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā naḷinakesariyo thero imā gāthāyo abhāsitthāti.


pli: Naḷinakesariyattherassāpadānaṁ tatiyaṁ.


pli: Therāpadāna


pli: Tuvaradāyakavagga


pli: 4 Viravapupphiyattheraapadāna


pli: “Khīṇāsavasahassehi,


pli: niyyāti lokanāyako;


pli: Viravapupphamādāya,


pli: buddhassa abhiropayiṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Itthaṁ sudaṁ āyasmā viravapupphiyo thero imā gāthāyo abhāsitthāti.


pli: Kuṭidhūpakattheraapadāna


pli: “Siddhatthassa bhagavato,


pli: ahosiṁ kuṭigopako;


pli: Kālena kālaṁ dhūpesiṁ,


pli: pasanno sehi pāṇibhi.


pli: Catunnavutito kappe,


pli: yaṁ kammamakariṁ tadā;


pli: dhūpadānassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kuṭidhūpako thero imā gāthāyo abhāsitthāti.


pli: Kuṭidhūpakattherassāpadānaṁ pañcamaṁ.


pli: Therāpadāna


pli: Tuvaradāyakavagga


pli: Pattadāyakattheraapadāna


pli: “Paramena damathena,


pli: siddhatthassa mahesino;


pli: Pattadānaṁ mayā dinnaṁ,


pli: ujubhūtassa tādino.


pli: yaṁ dānamadadiṁ tadā;


pli: Duggatiṁ nābhijānāmi,


pli: pattadānassidaṁ phalaṁ.


pli: Itthaṁ sudaṁ āyasmā pattadāyako thero imā gāthāyo abhāsitthāti.


pli: Pattadāyakattherassāpadānaṁ chaṭṭhaṁ.


pli: Dhātupūjakattheraapadāna


pli: “Nibbute lokanāthamhi,


pli: siddhatthamhi naruttame;


pli: Ekā dhātu mayā laddhā,


pli: dvipadindassa tādino.


pli: Tāhaṁ dhātuṁ gahetvāna,


pli: buddhassādiccabandhuno;


pli: Pañcavasse paricariṁ,


pli: tiṭṭhantaṁva naruttamaṁ.


pli: Catunnavutito kappe,


pli: yaṁ dhātuṁ pūjayiṁ tadā;


pli: dhātupaṭṭhahane phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā dhātupūjako thero imā gāthāyo abhāsitthāti.


pli: Dhātupūjakattherassāpadānaṁ sattamaṁ.


pli: Subhūtivagga


pli: 3 Tisaraṇagamaniyattheraapadāna


pli: “Nagare candavatiyā,


pli: mātuupaṭṭhāko ahuṁ;


pli: Andhā mātā pitā mayhaṁ,


pli: te posemi ahaṁ tadā.


pli: Rahogato nisīditvā,


pli: evaṁ cintesahaṁ tadā;


pli: Posento mātāpitaro,


pli: pabbajjaṁ na labhāmahaṁ.


pli: Mahandhakārapihitā,


pli: tividhaggīhi ḍayhare;


pli: Etādise bhave jāte,


pli: natthi koci vināyako.


pli: Buddho loke samuppanno,


pli: dippati dāni sāsanaṁ;


pli: Sakkā uddharituṁ attā,


pli: puññakāmena jantunā.


pli: Uggayha tīṇi saraṇe,


pli: paripuṇṇāni gopayiṁ;


pli: Tena kammena sukatena,


pli: paṭimokkhāmi duggatiṁ.


pli: Nisabho nāma samaṇo,


pli: buddhassa aggasāvako;


pli: Tamahaṁ upagantvāna,


pli: saraṇagamanaṁ gahiṁ.


pli: Vassasatasahassāni,


pli: āyu vijjati tāvade;


pli: Tāvatā saraṇagamanaṁ,


pli: paripuṇṇaṁ agopayiṁ.


pli: Carime vattamānamhi,


pli: saraṇaṁ taṁ anussariṁ;


pli: tāvatiṁsaṁ agacchahaṁ.


pli: Devalokagato santo,


pli: puññakammasamāhito;


pli: Yaṁ desaṁ upapajjāmi,


pli: aṭṭha hetū labhāmahaṁ.


pli: Disāsu pūjito homi,


pli: tikkhapañño bhavāmahaṁ;


pli: Sabbe devānuvattanti,


pli: amitabhogaṁ labhāmahaṁ.


pli: Suvaṇṇavaṇṇo sabbattha,


pli: paṭikanto bhavāmahaṁ;


pli: Mittānaṁ acalo homi,


pli: yaso abbhuggato mamaṁ.


pli: Asītikkhattu devindo,


pli: devarajjamakārayiṁ;


pli: Dibbasukhaṁ anubhaviṁ,


pli: accharāhi purakkhato.


pli: Pañcasattatikkhattuñca,


pli: cakkavattī ahosahaṁ;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Pacchime bhave sampatte,


pli: puññakammasamāhito;


pli: Pure sāvatthiyaṁ jāto,


pli: mahāsāle suaḍḍhake.


pli: Nagarā nikkhamitvāna,


pli: dārakehi purakkhato;


pli: Hasakhiḍḍasamaṅgīhaṁ,


pli: saṅghārāmaṁ upāgamiṁ.


pli: Tatthaddasāsiṁ samaṇaṁ,


pli: vippamuttaṁ nirūpadhiṁ;


pli: So me dhammamadesesi,


pli: saraṇañca adāsi me.


pli: Sohaṁ sutvāna saraṇaṁ,


pli: saraṇaṁ me anussariṁ;


pli: Ekāsane nisīditvā,


pli: arahattamapāpuṇiṁ.


pli: Jātiyā sattame vasse,


pli: arahattamapāpuṇiṁ;


pli: Upasampādayi buddho,


pli: guṇamaññāya cakkhumā.


pli: Aparimeyye ito kappe,


pli: saraṇāni agacchahaṁ;


pli: Tato me sukataṁ kammaṁ,


pli: phalaṁ dassesi me idha.


pli: Sugopitaṁ me saraṇaṁ,


pli: mānasaṁ suppaṇīhitaṁ;


pli: Anubhotvā yasaṁ sabbaṁ,


pli: pattomhi acalaṁ padaṁ.


pli: Yesaṁ sotāvadhānatthi,


pli: suṇotha mama bhāsato;


pli: Ahaṁ vo kathayissāmi,


pli: sāmaṁ diṭṭhaṁ padaṁ mama.


pli: ‘Buddho loke samuppanno,


pli: vattate jinasāsanaṁ;


pli: Amatā vāditā bherī,


pli: sokasallavinodanā.


pli: Yathāsakena thāmena,


pli: puññakkhette anuttare;


pli: Adhikāraṁ kareyyātha,


pli: passayissatha nibbutiṁ.


pli: Paggayha tīṇi saraṇe,


pli: pañcasīlāni gopiya;


pli: Buddhe cittaṁ pasādetvā,


pli: dukkhassantaṁ karissatha.


pli: Sammā dhammaṁ bhāvetvāna,


pli: Sīlāni parigopiya;


pli: Aciraṁ arahattaṁ vo,


pli: Sabbepi pāpuṇissatha.


pli: Tevijjo iddhipattomhi,


pli: cetopariyakovido;


pli: Sāvako te mahāvīra,


pli: saraṇo vandati satthuno’.


pli: Aparimeyye ito kappe,


pli: saraṇaṁ buddhassa gacchahaṁ;


pli: Duggatiṁ nābhijānāmi,


pli: saraṇaṁ gamane phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā tisaraṇagamaniyo thero imā gāthāyo abhāsitthāti.


pli: Therāpadāna


pli: Tuvaradāyakavagga


pli: 8 Sattalipupphapūjakattheraapadāna


pli: “Satta sattalipupphāni,


pli: sīse katvānahaṁ tadā;


pli: Buddhassa abhiropesiṁ,


pli: vessabhumhi naruttame.


pli: Ekattiṁse ito kappe,


pli: yaṁ pupphamabhipūjayiṁ;


pli: buddhapūjāyidaṁ phalaṁ.


pli: Itthaṁ sudaṁ āyasmā sattalipupphapūjako thero imā gāthāyo abhāsitthāti.


pli: 9 Bimbijāliyattheraapadāna


pli: “Padumuttaro nāma jino,


pli: sayambhū aggapuggalo;


pli: Catusaccaṁ pakāseti,


pli: dīpeti amataṁ padaṁ.


pli: Bimbijālakapupphāni,


pli: puthu katvānahaṁ tadā;


pli: dvipadindassa tādino.


pli: Aṭṭhasaṭṭhimhito kappe,


pli: caturo kiñjakesarā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bimbijāliyo thero imā gāthāyo abhāsitthāti.


pli: Bimbijāliyattherassāpadānaṁ navamaṁ.


pli: Therāpadāna


pli: Tuvaradāyakavagga


pli: 10 Uddālakadāyakattheraapadāna


pli: “Kakudho nāma nāmena,


pli: sayambhū aparājito;


pli: Pavanā nikkhamitvāna,


pli: anuppatto mahānadiṁ.


pli: Uddālakaṁ gahetvāna,


pli: sayambhussa adāsahaṁ;


pli: Saṁyatassujubhūtassa,


pli: pasannamānaso ahaṁ.


pli: Ekattiṁse ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: pupphadānassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā uddālakadāyako thero imā gāthāyo abhāsitthāti.


pli: Uddālakadāyakattherassāpadānaṁ dasamaṁ.


pli: Tuvaradāyakavaggo pañcavīsatimo.


pli: Tassuddānaṁ


pli: Tuvaranāganaḷinā,


pli: viravī kuṭidhūpako;


pli: Patto dhātusattaliyo,


pli: bimbi uddālakena ca;


pli: Sattatiṁsati gāthāyo,


pli: gaṇitāyo vibhāvibhi.


title_pli: Therāpadāna Thomakavagga

pli: Thomakavagga


pli: Thomakattheraapadāna


pli: “Devaloke ṭhito santo,


pli: vipassissa mahesino;


pli: Dhammaṁ suṇitvā mudito,


pli: imaṁ vācaṁ abhāsahaṁ.


pli: ‘Namo te purisājañña,


pli: namo te purisuttama;


pli: Bahujjanaṁ tārayasi,


pli: desento amataṁ padaṁ’.


pli: Ekanavutito kappe,


pli: yaṁ vācamabhaṇiṁ tadā;


pli: Duggatiṁ nābhijānāmi,


pli: thomanāya idaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā thomako thero imā gāthāyo abhāsitthāti.


pli: Thomakattherassāpadānaṁ paṭhamaṁ.


pli: Thomakavagga


pli: Ekāsanadāyakattheraapadāna


pli: “Vijahitvā devavaṇṇaṁ,


pli: sabhariyo idhāgamiṁ;


pli: Adhikāraṁ kattukāmo,


pli: buddhaseṭṭhassa sāsane.


pli: Devalo nāma nāmena,


pli: padumuttarasāvako;


pli: Tassa bhikkhā mayā dinnā,


pli: vippasannena cetasā.


pli: Satasahassito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: piṇḍapātassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekāsanadāyako thero imā gāthāyo abhāsitthāti.


pli: Ekāsanadāyakattherassāpadānaṁ dutiyaṁ.


pli: Thomakavagga


pli: Citakapūjakattheraapadāna


pli: “Ānando nāma sambuddho,


pli: sayambhū aparājito;


pli: Araññe parinibbāyi,


pli: amanussamhi kānane.


pli: Devalokā idhāgantvā,


pli: citaṁ katvānahaṁ tadā;


pli: Sarīraṁ tattha jhāpesiṁ,


pli: sakkārañca akāsahaṁ.


pli: Ekanavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā citakapūjako thero imā gāthāyo abhāsitthāti.


pli: Citakapūjakattherassāpadānaṁ tatiyaṁ.


pli: Thomakavagga


pli: 4 Ticampakapupphiyattheraapadāna


pli: “Himavantassāvidūre,


pli: vikato nāma pabbato;


pli: Tassa vemajjhe vasati,


pli: samaṇo bhāvitindriyo.


pli: Disvāna tassopasamaṁ,


pli: vippasannena cetasā;


pli: Tīṇi campakapupphāni,


pli: gahetvāna samokiriṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ticampakapupphiyo thero imā gāthāyo abhāsitthāti.


pli: Thomakavagga


pli: Sattapāṭaliyattheraapadāna


pli: “Kaṇikāraṁva jotantaṁ,


pli: nisinnaṁ pabbatantare;


pli: Satta pāṭalipupphāni,


pli: buddhassa abhiropayiṁ.


pli: Catunnavutito kappe,


pli: yaṁ pupphamabhiropayiṁ;


pli: Itthaṁ sudaṁ āyasmā sattapāṭaliyo thero imā gāthāyo abhāsitthāti.


pli: Sattapāṭaliyattherassāpadānaṁ pañcamaṁ.


pli: Upāhanadāyakattheraapadāna


pli: “Ahosiṁ candano nāma,


pli: sambuddhassatrajo tadā;


pli: Ekopāhano mayā dinno,


pli: bodhiṁ sampajja me tuvaṁ.


pli: Ekanavutito kappe,


pli: yaṁ pānadhiṁ dadiṁ tadā;


pli: Duggatiṁ nābhijānāmi,


pli: upāhanassidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā upāhanadāyako thero imā gāthāyo abhāsitthāti.


pli: Upāhanadāyakattherassāpadānaṁ chaṭṭhaṁ.


pli: Thomakavagga


pli: Mañjaripūjakattheraapadāna


pli: “Mañjarikaṁ karitvāna,


pli: rathiyaṁ paṭipajjahaṁ;


pli: Addasaṁ samaṇānaggaṁ,


pli: bhikkhusaṅghapurakkhataṁ.


pli: Pasannacitto sumano,


pli: paramāya ca pītiyā;


pli: Ubho hatthehi paggayha,


pli: buddhassa abhiropayiṁ.


pli: Dvenavute ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: pupphapūjāyidaṁ phalaṁ.


pli: Ito tesattatikappe,


pli: eko āsiṁ mahīpati;


pli: Jotiyo nāma nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā mañjaripūjako thero imā gāthāyo abhāsitthāti.


pli: Mañjaripūjakattherassāpadānaṁ sattamaṁ.


pli: Subhūtivagga


pli: Pañcasīlasamādāniyattheraapadāna


pli: “Nagare candavatiyā,


pli: bhatako āsahaṁ tadā;


pli: Parakammāyane yutto,


pli: pabbajjaṁ na labhāmahaṁ.


pli: Mahandhakārapihitā,


pli: tividhaggīhi ḍayhare;


pli: Kena nu kho upāyena,


pli: visaṁyutto bhave ahaṁ.


pli: Deyyadhammo ca me natthi,


pli: varāko bhatako ahaṁ;


pli: Yannūnāhaṁ pañcasīlaṁ,


pli: rakkheyyaṁ paripūrayaṁ.


pli: Anomadassissa munino,


pli: nisabho nāma sāvako;


pli: Tamahaṁ upasaṅkamma,


pli: pañcasikkhāpadaggahiṁ.


pli: Vassasatasahassāni,


pli: āyu vijjati tāvade;


pli: Tāvatā pañcasīlāni,


pli: paripuṇṇāni gopayiṁ.


pli: Maccukāle ca sampatte,


pli: devā assāsayanti maṁ;


pli: ‘Ratho sahassayutto te,


pli: mārisāyaṁ upaṭṭhito’.


pli: Vattante carime citte,


pli: mama sīlaṁ anussariṁ;


pli: Tena kammena sukatena,


pli: tāvatiṁsaṁ agacchahaṁ.


pli: Tiṁsakkhattuñca devindo,


pli: devarajjamakārayiṁ;


pli: Dibbasukhaṁ anubhaviṁ,


pli: accharāhi purakkhato.


pli: Pañcasattatikkhattuñca,


pli: cakkavattī ahosahaṁ;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Devalokā cavitvāna,


pli: sukkamūlena codito;


pli: Pure vesāliyaṁ jāto,


pli: mahāsāle suaḍḍhake.


pli: Vassūpanāyike kāle,


pli: dippante jinasāsane;


pli: Mātā ca me pitā ceva,


pli: pañcasikkhāpadaggahuṁ.


pli: Saha sutvānahaṁ sīlaṁ,


pli: mama sīlaṁ anussariṁ;


pli: Ekāsane nisīditvā,


pli: arahattamapāpuṇiṁ.


pli: <b>Jātiyā pañcavassena</b>,


pli: arahattamapāpuṇiṁ;


pli: Upasampādayi buddho,


pli: guṇamaññāya cakkhumā.


pli: Paripuṇṇāni gopetvā,


pli: pañcasikkhāpadānahaṁ;


pli: Aparimeyye ito kappe,


pli: vinipātaṁ na gacchahaṁ.


pli: Svāhaṁ yasamanubhaviṁ,


pli: tesaṁ sīlāna vāhasā;


pli: Kappakoṭimpi kittento,


pli: kittaye ekadesakaṁ.


pli: Pañca sīlāni gopetvā,


pli: tayo hetū labhāmahaṁ;


pli: Dīghāyuko mahābhogo,


pli: tikkhapañño bhavāmahaṁ.


pli: Saṅkittento ca sabbesaṁ,


pli: adhimattañca porisaṁ;


pli: Bhavābhave saṁsaritvā,


pli: ete ṭhāne labhāmahaṁ.


pli: Aparimeyyasīlesu,


pli: vattantā jinasāvakā;


pli: Bhavesu yadi rajjeyyuṁ,


pli: vipāko kīdiso bhave.


pli: Suciṇṇaṁ me pañcasīlaṁ,


pli: bhatakena tapassinā;


pli: Tena sīlenahaṁ ajja,


pli: mocayiṁ sabbabandhanā.


pli: Aparimeyye ito kappe,


pli: pañca sīlāni gopayiṁ;


pli: Duggatiṁ nābhijānāmi,


pli: pañcasīlānidaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā pañcasīlasamādāniyo thero imā gāthāyo abhāsitthāti.


pli: Thomakavagga


pli: Paṇṇadāyakattheraapadāna


pli: “Pabbate himavantamhi,


pli: vākacīradharo ahaṁ;


pli: Aloṇapaṇṇabhakkhomhi,


pli: niyamesu ca saṁvuto.


pli: Pātarāse anuppatte,


pli: siddhattho upagacchi maṁ;


pli: Tāhaṁ buddhassa pādāsiṁ,


pli: pasanno sehi pāṇibhi.


pli: Catunnavutito kappe,


pli: yaṁ paṇṇamadadiṁ tadā;


pli: Duggatiṁ nābhijānāmi,


pli: paṇṇadānassidaṁ phalaṁ.


pli: Sattavīsatikappamhi,


pli: rājā āsiṁ sadatthiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā paṇṇadāyako thero imā gāthāyo abhāsitthāti.


pli: Paṇṇadāyakattherassāpadānaṁ aṭṭhamaṁ.


pli: Thomakavagga


pli: Kuṭidāyakattheraapadāna


pli: “Vipinacārī sambuddho,


pli: rukkhamūle vasī tadā;


pli: Paṇṇasālaṁ karitvāna,


pli: adāsiṁ aparājite.


pli: Ekanavutito kappe,


pli: yaṁ paṇṇakuṭikaṁ adaṁ;


pli: Duggatiṁ nābhijānāmi,


pli: kuṭidānassidaṁ phalaṁ.


pli: Aṭṭhavīse ito kappe,


pli: soḷasāsiṁsu rājāno;


pli: Sabbattha abhivassīti,


pli: vuccare cakkavattino.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kuṭidāyako thero imā gāthāyo abhāsitthāti.


pli: Kuṭidāyakattherassāpadānaṁ navamaṁ.


pli: Thomakavagga


pli: Aggapupphiyattheraapadāna


pli: “Suvaṇṇavaṇṇaṁ sambuddhaṁ,


pli: Nisinnaṁ pabbatantare;


pli: Obhāsayantaṁ raṁsena,


pli: Sikhinaṁ sikhinaṁ yathā.


pli: Aggajaṁ pupphamādāya,


pli: upāgacchiṁ naruttamaṁ;


pli: Pasannacitto sumano,


pli: buddhassa abhiropayiṁ.


pli: Ekattiṁse ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Pañcavīsatikappamhi,


pli: ahosi amitogato;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā aggapupphiyo thero imā gāthāyo abhāsitthāti.


pli: Aggapupphiyattherassāpadānaṁ dasamaṁ.


pli: Thomakavaggo chabbīsatimo.


pli: Thomakekāsanacitakaṁ,


pli: campako sattapāṭali;


pli: Pānadhi mañjarī paṇṇaṁ,


pli: kuṭido aggapupphiyo;


pli: Gāthāyo gaṇitā cettha,


pli: ekatālīsameva cāti.


title_pli: Therāpadāna Padumukkhipavagga

pli: Therāpadāna


pli: Padumukkhipavagga


pli: Ākāsukkhipiyattheraapadāna


pli: “Suvaṇṇavaṇṇaṁ siddhatthaṁ,


pli: Gacchantaṁ antarāpaṇe;


pli: Jalajagge duve gayha,


pli: Upāgacchiṁ narāsabhaṁ.


pli: Ekañca pupphaṁ pādesu,


pli: buddhaseṭṭhassa nikkhipiṁ;


pli: Ekañca pupphaṁ paggayha,


pli: ākāse ukkhipiṁ ahaṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: pupphadānassidaṁ phalaṁ.


pli: Ito chattiṁsakappamhi,


pli: eko āsiṁ mahīpati;


pli: Antalikkhakaro nāma,


pli: cakkavattī mahabbalo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā ākāsukkhipiyo thero imā gāthāyo abhāsitthāti.


pli: Ākāsukkhipiyattherassāpadānaṁ paṭhamaṁ.


pli: Therāpadāna


pli: Padumukkhipavagga


pli: Telamakkhiyattheraapadāna


pli: “Siddhatthamhi bhagavati,


pli: nibbutamhi narāsabhe;


pli: Bodhiyā vedikāyāhaṁ,


pli: telaṁ makkhesi tāvade.


pli: Catunnavutito kappe,


pli: yaṁ telaṁ makkhayiṁ tadā;


pli: Duggatiṁ nābhijānāmi,


pli: makkhanāya idaṁ phalaṁ.


pli: Catuvīse ito kappe,


pli: succhavi nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā telamakkhiyo thero imā gāthāyo abhāsitthāti.


pli: Telamakkhiyattherassāpadānaṁ dutiyaṁ.


pli: Therāpadāna


pli: Padumukkhipavagga


pli: Aḍḍhacandiyattheraapadāna


pli: “Tissassa kho bhagavato,


pli: bodhiyā pādaputtame;


pli: Aḍḍhacandaṁ mayā dinnaṁ,


pli: dharaṇīruhapādape.


pli: Dvenavute ito kappe,


pli: yaṁ candamabhiropayiṁ;


pli: Duggatiṁ nābhijānāmi,


pli: bodhipūjāyidaṁ phalaṁ.


pli: Pañcavīse ito kappe,


pli: devalo nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā aḍḍhacandiyo thero imā gāthāyo abhāsitthāti.


pli: Aḍḍhacandiyattherassāpadānaṁ tatiyaṁ.


pli: Therāpadāna


pli: Padumukkhipavagga


pli: 4 Padīpadāyakattheraapadāna


pli: “Devabhūto ahaṁ santo,


pli: oruyha pathaviṁ tadā;


pli: Padīpe pañca pādāsiṁ,


pli: pasanno sehi pāṇibhi.


pli: Catunnavutito kappe,


pli: yaṁ padīpamadaṁ tadā;


pli: Duggatiṁ nābhijānāmi,


pli: dīpadānassidaṁ phalaṁ.


pli: Pañcapaññāsake kappe,


pli: eko āsiṁ mahīpati;


pli: Samantacakkhunāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā padīpadāyako thero imā gāthāyo abhāsitthāti.


pli: Padīpadāyakattherassāpadānaṁ catutthaṁ.


pli: Therāpadāna


pli: Padumukkhipavagga


pli: Biḷālidāyakattheraapadāna


pli: “Himavantassāvidūre,


pli: romaso nāma pabbato;


pli: Tamhi pabbatapādamhi,


pli: samaṇo bhāvitindriyo.


pli: Biḷāliyo gahetvāna,


pli: samaṇassa adāsahaṁ;


pli: Anumodi mahāvīro,


pli: sayambhū aparājito.


pli: Biḷālī te mama dinnā,


pli: vippasannena cetasā;


pli: Bhave nibbattamānamhi,


pli: phalaṁ nibbattataṁ tava.


pli: Catunnavutito kappe,


pli: yaṁ biḷālimadāsahaṁ;


pli: Duggatiṁ nābhijānāmi,


pli: biḷāliyā idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā biḷālidāyako thero imā gāthāyo abhāsitthāti.


pli: Biḷālidāyakattherassāpadānaṁ pañcamaṁ.


pli: Therāpadāna


pli: Padumukkhipavagga


pli: Macchadāyakattheraapadāna


pli: “Candabhāgānadītīre,


pli: ukkuso āsahaṁ tadā;


pli: Mahantaṁ macchaṁ paggayha,


pli: siddhatthamunino adaṁ.


pli: yaṁ macchamadadiṁ tadā;


pli: macchadānassidaṁ phalaṁ.


pli: Itthaṁ sudaṁ āyasmā macchadāyako thero imā gāthāyo abhāsitthāti.


pli: Macchadāyakattherassāpadānaṁ chaṭṭhaṁ.


pli: Javahaṁsakattheraapadāna


pli: Āsiṁ vanacaro tadā;


pli: Siddhatthaṁ addasaṁ buddhaṁ,


pli: Gacchantaṁ anilañjase.


pli: Añjaliṁ paggahetvāna,


pli: ullokento mahāmuniṁ;


pli: Sakaṁ cittaṁ pasādetvā,


pli: avandiṁ nāyakaṁ ahaṁ.


pli: Catunnavutito kappe,


pli: yamavandiṁ narāsabhaṁ;


pli: Duggatiṁ nābhijānāmi,


pli: vandanāya idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā javahaṁsako thero imā gāthāyo abhāsitthāti.


pli: Javahaṁsakattherassāpadānaṁ sattamaṁ.


pli: Subhūtivagga


pli: Annasaṁsāvakattheraapadāna


pli: “Suvaṇṇavaṇṇaṁ sambuddhaṁ,


pli: Gacchantaṁ antarāpaṇe;


pli: Kañcanagghiyasaṅkāsaṁ,


pli: Bāttiṁsavaralakkhaṇaṁ.


pli: Siddhatthaṁ lokapajjotaṁ,


pli: appameyyaṁ anopamaṁ;


pli: Alatthaṁ paramaṁ pītiṁ,


pli: disvā dantaṁ jutindharaṁ.


pli: Sambuddhaṁ abhināmetvā,


pli: bhojayiṁ taṁ mahāmuniṁ;


pli: Mahākāruṇiko loke,


pli: anumodi mamaṁ tadā.


pli: Tasmiṁ mahākāruṇike,


pli: paramassāsakārake;


pli: Buddhe cittaṁ pasādetvā,


pli: kappaṁ saggamhi modahaṁ.


pli: Catunnavutito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: bhikkhādānassidaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā annasaṁsāvako thero imā gāthāyo abhāsitthāti.


pli: Annasaṁsāvakattherassāpadānaṁ pañcamaṁ.


pli: Therāpadāna


pli: Padumukkhipavagga


pli: 8 Saḷalapupphiyattheraapadāna


pli: “Candabhāgānadītīre,


pli: ahosiṁ kinnaro tadā;


pli: Vipassiṁ addasaṁ buddhaṁ,


pli: raṁsijālasamākulaṁ.


pli: Pasannacitto sumano,


pli: paramāya ca pītiyā;


pli: Paggayha saḷalaṁ pupphaṁ,


pli: vipassiṁ okiriṁ ahaṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saḷalapupphiyo thero imā gāthāyo abhāsitthāti.


pli: Therāpadāna


pli: Padumukkhipavagga


pli: 9 Upāgatāsayattheraapadāna


pli: “Himavantassa vemajjhe,


pli: saro āsi sunimmito;


pli: Tatthāhaṁ rakkhaso āsiṁ,


pli: heṭhasīlo bhayānako.


pli: Anukampako kāruṇiko,


pli: vipassī lokanāyako;


pli: Mamuddharitukāmo so,


pli: āgacchi mama santikaṁ.


pli: Upāgataṁ mahāvīraṁ,


pli: devadevaṁ narāsabhaṁ;


pli: Āsayā abhinikkhamma,


pli: avandiṁ satthuno ahaṁ.


pli: Ekanavutito kappe,


pli: yaṁ vandiṁ purisuttamaṁ;


pli: Duggatiṁ nābhijānāmi,


pli: vandanāya idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā upāgatāsayo thero imā gāthāyo abhāsitthāti.


pli: Upāgatāsayattherassāpadānaṁ navamaṁ.


pli: Therāpadāna


pli: Padumukkhipavagga


pli: Taraṇiyattheraapadāna


pli: “Suvaṇṇavaṇṇo sambuddho,


pli: vipassī dakkhiṇāraho;


pli: Nadītīre ṭhito satthā,


pli: bhikkhusaṅghapurakkhato.


pli: Nāvā na vijjate tattha,


pli: santāraṇī mahaṇṇave;


pli: Nadiyā abhinikkhamma,


pli: tāresiṁ lokanāyakaṁ.


pli: Ekanavutito kappe,


pli: yaṁ tāresiṁ naruttamaṁ;


pli: Duggatiṁ nābhijānāmi,


pli: taraṇāya idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā taraṇiyo thero imā gāthāyo abhāsitthāti.


pli: Taraṇiyattherassāpadānaṁ dasamaṁ.


pli: Padumukkhipavaggo sattavīsatimo.


pli: Tassuddānaṁ


pli: Ukkhipī telacandī ca,


pli: dīpado ca biḷālido;


pli: Maccho javo saḷalado,


pli: rakkhaso taraṇo dasa;


pli: Gāthāyo cettha saṅkhātā,


pli: tālīsaṁ cekameva cāti.


title_pli: Therāpadāna Suvaṇṇabibbohanavagga

pli: Therāpadāna


pli: Suvaṇṇabibbohanavagga


pli: 1 Suvaṇṇabibbohaniyattheraapadāna


pli: “Ekāsanaṁ ahamadaṁ,


pli: pasanno sehi pāṇibhi;


pli: Bibbohanañca pādāsiṁ,


pli: uttamatthassa pattiyā.


pli: Ekanavutito kappe,


pli: bibbohanamadāsahaṁ;


pli: Duggatiṁ nābhijānāmi,


pli: bibbohanassidaṁ phalaṁ.


pli: Ito tesaṭṭhime kappe,


pli: asamo nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā suvaṇṇabibbohaniyo thero imā gāthāyo abhāsitthāti.


pli: Therāpadāna


pli: Suvaṇṇabibbohanavagga


pli: 2 Tilamuṭṭhidāyakattheraapadāna


pli: “Mama saṅkappamaññāya,


pli: satthā lokagganāyako;


pli: Manomayena kāyena,


pli: iddhiyā upasaṅkami.


pli: Satthāraṁ upasaṅkantaṁ,


pli: vanditvā purisuttamaṁ;


pli: Pasannacitto sumano,


pli: tilamuṭṭhimadāsahaṁ.


pli: Ekanavutito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: tilamuṭṭhiyidaṁ phalaṁ.


pli: Ito soḷasakappamhi,


pli: tantiso nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā tilamuṭṭhidāyako thero imā gāthāyo abhāsitthāti.


pli: Therāpadāna


pli: Suvaṇṇabibbohanavagga


pli: 3 Caṅkoṭakiyattheraapadāna


pli: “Mahāsamuddaṁ nissāya,


pli: vasatī pabbatantare;


pli: Paccuggantvāna katvāna,


pli: caṅkoṭaka madāsahaṁ.


pli: Siddhatthassa mahesino,


pli: sabbasattānukampino;


pli: Pupphacaṅkoṭakaṁ datvā,


pli: kappaṁ saggamhi modahaṁ.


pli: Catunnavutito kappe,


pli: caṅkoṭakamadaṁ tadā;


pli: Duggatiṁ nābhijānāmi,


pli: caṅkoṭakassidaṁ phalaṁ.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā caṅkoṭakiyo thero imā gāthāyo abhāsitthāti.


pli: Caṅkoṭakiyattherassāpadānaṁ tatiyaṁ.


pli: Therāpadāna


pli: Suvaṇṇabibbohanavagga


pli: Abbhañjanadāyakattheraapadāna


pli: “Koṇḍaññassa bhagavato,


pli: vītarāgassa tādino;


pli: Ākāsasamacittassa,


pli: nippapañcassa jhāyino.


pli: Sabbamohātivattassa,


pli: sabbalokahitesino;


pli: Abbhañjanaṁ mayā dinnaṁ,


pli: dvipadindassa tādino.


pli: Aparimeyye ito kappe,


pli: abbhañjanamadaṁ tadā;


pli: Duggatiṁ nābhijānāmi,


pli: abbhañjanassidaṁ phalaṁ.


pli: Ito pannarase kappe,


pli: cirappo nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā abbhañjanadāyako thero imā gāthāyo abhāsitthāti.


pli: Therāpadāna


pli: Suvaṇṇabibbohanavagga


pli: 5 Ekañjalikattheraapadāna


pli: “Udumbare vasantassa,


pli: niyate paṇṇasanthare;


pli: Vutthokāso mayā dinno,


pli: samaṇassa mahesino.


pli: Tissassa dvipadindassa,


pli: lokanāthassa tādino;


pli: Añjaliṁ paggahetvāna,


pli: santhariṁ pupphasantharaṁ.


pli: Dvenavute ito kappe,


pli: yaṁ kariṁ pupphasantharaṁ;


pli: Duggatiṁ nābhijānāmi,


pli: santharassa idaṁ phalaṁ.


pli: Ito cuddasakappamhi,


pli: ahosiṁ manujādhipo;


pli: Ekaañjaliko nāma,


pli: cakkavattī mahabbalo.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā ekañjaliko thero imā gāthāyo abhāsitthāti.


pli: Ekañjalikattherassāpadānaṁ pañcamaṁ.


pli: Therāpadāna


pli: Suvaṇṇabibbohanavagga


pli: 6 Potthakadāyakattheraapadāna


pli: “Satthāraṁ dhammamārabbha,


pli: saṅghañcāpi mahesinaṁ;


pli: Potthadānaṁ mayā dinnaṁ,


pli: dakkhiṇeyye anuttare.


pli: Ekanavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: potthadānassidaṁ phalaṁ.


pli: Itthaṁ sudaṁ āyasmā potthakadāyako thero imā gāthāyo abhāsitthāti.


pli: Citakapūjakattheraapadāna


pli: “Candabhāgānadītīre,


pli: anusotaṁ vajāmahaṁ;


pli: Satta māluvapupphāni,


pli: citamāropayiṁ ahaṁ.


pli: Catunnavutito kappe,


pli: citakaṁ yamapūjayiṁ;


pli: citapūjāyidaṁ phalaṁ.


pli: Sattasaṭṭhimhito kappe,


pli: paṭijaggasanāmakā;


pli: Sattaratanasampannā,


pli: sattāsuṁ cakkavattino.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā citakapūjako thero imā gāthāyo abhāsitthāti.


pli: Citakapūjakattherassāpadānaṁ sattamaṁ.


pli: Subhūtivagga


pli: Dhūpadāyakattheraapadāna


pli: “Siddhatthassa bhagavato,


pli: lokajeṭṭhassa tādino;


pli: Kuṭidhūpaṁ mayā dinnaṁ,


pli: vippasannena cetasā.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Sabbesampi piyo homi,


pli: dhūpadānassidaṁ phalaṁ.


pli: Catunnavutito kappe,


pli: yaṁ dhūpamadadiṁ tadā;


pli: Duggatiṁ nābhijānāmi,


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā dhūpadāyako thero imā gāthāyo abhāsitthāti.


pli: Dhūpadāyakattherassāpadānaṁ chaṭṭhaṁ.


pli: Therāpadāna


pli: Suvaṇṇabibbohanavagga


pli: Āluvadāyakattheraapadāna


pli: “Pabbate himavantamhi,


pli: mahāsindhu sudassanā;


pli: Tatthaddasaṁ vītarāgaṁ,


pli: suppabhāsaṁ sudassanaṁ.


pli: Paramopasame yuttaṁ,


pli: disvā vimhitamānaso;


pli: Āluvaṁ tassa pādāsiṁ,


pli: pasanno sehi pāṇibhi.


pli: Ekattiṁse ito kappe,


pli: yaṁ phalamadadiṁ tadā;


pli: Duggatiṁ nābhijānāmi,


pli: āluvassa idaṁ phalaṁ.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā āluvadāyako thero imā gāthāyo abhāsitthāti.


pli: Āluvadāyakattherassāpadānaṁ aṭṭhamaṁ.


pli: Therāpadāna


pli: Suvaṇṇabibbohanavagga


pli: 9 Ekapuṇḍarīkattheraapadāna


pli: “Romaso nāma nāmena,


pli: sayambhū subbato tadā;


pli: Puṇḍarīkaṁ mayā dinnaṁ,


pli: vippasannena cetasā.


pli: Catunnavutito kappe,


pli: puṇḍarīkamadaṁ tadā;


pli: puṇḍarīkassidaṁ phalaṁ.


pli: Itthaṁ sudaṁ āyasmā ekapuṇḍarīko thero imā gāthāyo abhāsitthāti.


pli: Ekapuṇḍarīkattherassāpadānaṁ navamaṁ.


pli: 10 Taraṇīyattheraapadāna


pli: “Mahāpathamhi visame,


pli: setu kārāpito mayā;


pli: Taraṇatthāya lokassa,


pli: pasanno sehi pāṇibhi.


pli: Ekanavutito kappe,


pli: yo setu kārito mayā;


pli: Duggatiṁ nābhijānāmi,


pli: setudānassidaṁ phalaṁ.


pli: Pañcapaññāsito kappe,


pli: eko āsiṁ samogadho;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: …pe…


pli: kataṁ buddhassa sāsanaṁ”.


pli: Itthaṁ sudaṁ āyasmā taraṇīyo thero imā gāthāyo abhāsitthāti.


pli: Taraṇīyattherassāpadānaṁ dasamaṁ.


pli: Suvaṇṇabibbohanavaggo aṭṭhavīsatimo.


pli: Tassuddānaṁ


pli: Suvaṇṇaṁ tilamuṭṭhi ca,


pli: caṅkoṭabbhañjanañjalī;


pli: Potthako citamāluvā,


pli: ekapuṇḍarī setunā;


pli: Dvecattālīsa gāthāyo,


pli: gaṇitāyo vibhāvibhīti.


pli: Ekādasamaṁ bhāṇavāraṁ.


title_pli: Therāpadāna Paṇṇadāyakavagga

pli: Therāpadāna


pli: Paṇṇadāyakavagga


pli: Paṇṇadāyakattheraapadāna


pli: “Paṇṇasāle nisinnomhi,


pli: paṇṇabhojanabhojano;


pli: Upaviṭṭhañca maṁ santaṁ,


pli: upāgacchi mahāisi.


pli: Siddhattho lokapajjoto,


pli: sabbalokatikicchako;


pli: Tassa paṇṇaṁ mayā dinnaṁ,


pli: nisinnaṁ paṇṇasanthare.


pli: Catunnavutito kappe,


pli: yaṁ paṇṇamadadiṁ tadā;


pli: Duggatiṁ nābhijānāmi,


pli: paṇṇadānassidaṁ phalaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā paṇṇadāyako thero imā gāthāyo abhāsitthāti.


pli: Paṇṇadāyakattherassāpadānaṁ paṭhamaṁ.


pli: Therāpadāna


pli: Paṇṇadāyakavagga


pli: Phaladāyakattheraapadāna


pli: “Sinerusamasantoso,


pli: dharaṇīsamasādiso;


pli: Vuṭṭhahitvā samādhimhā,


pli: bhikkhāya mamupaṭṭhito.


pli: Harītakaṁ āmalakaṁ,


pli: ambajambuvibhītakaṁ;


pli: Kolaṁ bhallātakaṁ billaṁ,


pli: phārusakaphalāni ca.


pli: Siddhatthassa mahesissa,


pli: sabbalokānukampino;


pli: Tañca sabbaṁ mayā dinnaṁ,


pli: vippasannena cetasā.


pli: Catunnavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Sattapaññāsito kappe,


pli: ekajjho nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā phaladāyako thero imā gāthāyo abhāsitthāti.


pli: Phaladāyakattherassāpadānaṁ dutiyaṁ.


pli: Therāpadāna


pli: Paṇṇadāyakavagga


pli: Paccuggamaniyattheraapadāna


pli: “Sīhaṁ yathā vanacaraṁ,


pli: nisabhājāniyaṁ yathā;


pli: Kakudhaṁ vilasantaṁva,


pli: āgacchantaṁ narāsabhaṁ.


pli: Siddhatthaṁ lokapajjotaṁ,


pli: sabbalokatikicchakaṁ;


pli: Akāsiṁ paccuggamanaṁ,


pli: vippasannena cetasā.


pli: Catunnavutito kappe,


pli: paccuggacchiṁ narāsabhaṁ;


pli: Duggatiṁ nābhijānāmi,


pli: paccuggamane idaṁ phalaṁ.


pli: Sattatiṁse ito kappe,


pli: eko āsiṁ janādhipo;


pli: Saparivāroti nāmena,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā paccuggamaniyo thero imā gāthāyo abhāsitthāti.


pli: Paccuggamaniyattherassāpadānaṁ tatiyaṁ.


pli: Therāpadāna


pli: Paṇṇadāyakavagga


pli: Ekapupphiyattheraapadāna


pli: “Dakkhiṇamhi duvāramhi,


pli: pisāco āsahaṁ tadā;


pli: Addasaṁ virajaṁ buddhaṁ,


pli: pītaraṁsiṁva bhāṇumaṁ.


pli: Vipassissa naraggassa,


pli: sabbalokahitesino;


pli: Ekapupphaṁ mayā dinnaṁ,


pli: dvipadindassa tādino.


pli: Ekanavutito kappe,


pli: yaṁ pupphamadadiṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekapupphiyo thero imā gāthāyo abhāsitthāti.


pli: Ekapupphiyattherassāpadānaṁ catutthaṁ.


pli: Therāpadāna


pli: Paṇṇadāyakavagga


pli: Maghavapupphiyattheraapadāna


pli: “Nammadānadiyā tīre,


pli: sayambhū aparājito;


pli: Samādhiṁ so samāpanno,


pli: vippasanno anāvilo.


pli: Disvā pasannasumano,


pli: sambuddhaṁ aparājitaṁ;


pli: Tāhaṁ maghavapupphena,


pli: sayambhuṁ pūjayiṁ tadā.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā maghavapupphiyo thero imā gāthāyo abhāsitthāti.


pli: Therāpadāna


pli: Paṇṇadāyakavagga


pli: 6 Upaṭṭhākadāyakattheraapadāna


pli: “Rathiyaṁ paṭipajjantaṁ,


pli: āhutīnaṁ paṭiggahaṁ;


pli: Dvipadindaṁ mahānāgaṁ,


pli: lokajeṭṭhaṁ narāsabhaṁ.


pli: Pakkosāpiya tassāhaṁ,


pli: sabbalokahitesino;


pli: Upaṭṭhāko mayā dinno,


pli: siddhatthassa mahesino.


pli: Paṭiggahetvā sambuddho,


pli: niyyādesi mahāmuni;


pli: Uṭṭhāya āsanā tamhā,


pli: pakkāmi pācināmukho.


pli: Catunnavutito kappe,


pli: upaṭṭhākamadaṁ tadā;


pli: Duggatiṁ nābhijānāmi,


pli: upaṭṭhānassidaṁ phalaṁ.


pli: Sattapaññāsito kappe,


pli: balasenasanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā upaṭṭhākadāyako thero imā gāthāyo abhāsitthāti.


pli: Therāpadāna


pli: Paṇṇadāyakavagga


pli: Apadāniyattheraapadāna


pli: “Apadānaṁ sugatānaṁ,


pli: kittayiṁhaṁ mahesinaṁ;


pli: Pāde ca sirasā vandiṁ,


pli: pasanno sehi pāṇibhi.


pli: Dvenavute ito kappe,


pli: apadānaṁ pakittayiṁ;


pli: Duggatiṁ nābhijānāmi,


pli: kittanāya idaṁ phalaṁ.


pli: Itthaṁ sudaṁ āyasmā apadāniyo thero imā gāthāyo abhāsitthāti.


pli: Apadāniyattherassāpadānaṁ sattamaṁ.


pli: Subhūtivagga


pli: 7 Pulinapūjakattheraapadāna


pli: “Vipassissa bhagavato,


pli: bodhiyā pādaputtame;


pli: Purāṇapulinaṁ hitvā,


pli: suddhapulinamākiriṁ.


pli: Ekanavutito kappe,


pli: yaṁ pulinamadāsahaṁ;


pli: pulinadānassidaṁ phalaṁ.


pli: Tiṁsatime ito kappe,


pli: rājā āsiṁ janādhibhū;


pli: Mahāpulinanāmena,


pli: cakkavattī mahabbalo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā pulinapūjako thero imā gāthāyo abhāsitthāti.


pli: Pulinapūjakattherassāpadānaṁ sattamaṁ.


pli: Therāpadāna


pli: Paṇṇadāyakavagga


pli: Sattāhapabbajitattheraapadāna


pli: “Vipassissa bhagavato,


pli: saṅgho sakkatamānito;


pli: Byasanaṁ me anuppattaṁ,


pli: ñātibhedo pure ahu.


pli: Pabbajjaṁ upagantvāna,


pli: byasanupasamāyahaṁ;


pli: Sattāhābhirato tattha,


pli: satthusāsanakamyatā.


pli: Ekanavutito kappe,


pli: yamahaṁ pabbajiṁ tadā;


pli: Duggatiṁ nābhijānāmi,


pli: pabbajjāya idaṁ phalaṁ.


pli: Sattasaṭṭhimhito kappe,


pli: satta āsuṁ mahīpatī;


pli: Sunikkhamāti ñāyanti,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sattāhapabbajito thero imā gāthāyo abhāsitthāti.


pli: Therāpadāna


pli: Paṇṇadāyakavagga


pli: 9 Buddhupaṭṭhāyikattheraapadāna


pli: “Veṭambhinīti me nāmaṁ,


pli: pitusantaṁ mamaṁ tadā;


pli: Mama hatthaṁ gahetvāna,


pli: upānayi mahāmuniṁ.


pli: Imemaṁ uddisissanti,


pli: buddhā lokagganāyakā;


pli: Tehaṁ upaṭṭhiṁ sakkaccaṁ,


pli: pasanno sehi pāṇibhi.


pli: Ekattiṁse ito kappe,


pli: buddhe upaṭṭhahiṁ tadā;


pli: Duggatiṁ nābhijānāmi,


pli: upaṭṭhānassidaṁ phalaṁ.


pli: Tevīsamhi ito kappe,


pli: caturo āsu khattiyā;


pli: Samaṇupaṭṭhākā nāma,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā buddhupaṭṭhāyiko thero imā gāthāyo abhāsitthāti.


pli: Therāpadāna


pli: Paṇṇadāyakavagga


pli: 10 Pubbaṅgamiyattheraapadāna


pli: “Cullāsītisahassāni,


pli: pabbajimha akiñcanā;


pli: Tesaṁ pubbaṅgamo āsiṁ,


pli: uttamatthassa pattiyā.


pli: Sarāgā sabhavā cete,


pli: vippasannamanāvilā;


pli: Upaṭṭhahiṁsu sakkaccaṁ,


pli: pasannā sehi pāṇibhi.


pli: Khīṇāsavā vantadosā,


pli: katakiccā anāsavā;


pli: Phariṁsu mettacittena,


pli: sayambhū aparājitā.


pli: Tesaṁ upaṭṭhahitvāna,


pli: sambuddhānaṁ patissato;


pli: Maraṇañca anuppatto,


pli: devattañca agamhase.


pli: Catunnavutito kappe,


pli: yaṁ sīlamanupālayiṁ;


pli: Duggatiṁ nābhijānāmi,


pli: saññamassa idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pubbaṅgamiyo thero imā gāthāyo abhāsitthāti.


pli: Pubbaṅgamiyattherassāpadānaṁ dasamaṁ.


pli: Paṇṇadāyakavaggo ekūnatiṁsatimo.


pli: Tassuddānaṁ


pli: Paṇṇaṁ phalaṁ paccuggamaṁ,


pli: ekapupphi ca maghavā;


pli: Upaṭṭhākāpadānañca,


pli: pabbajjā buddhupaṭṭhāko;


pli: Pubbaṅgamo ca gāthāyo,


pli: aṭṭhatālīsa kittitā.


title_pli: Therāpadāna Citakapūjakavagga

pli: Therāpadāna


pli: Citakapūjakavagga


pli: Citakapūjakattheraapadāna


pli: “Ajito nāma nāmena,


pli: ahosiṁ brāhmaṇo tadā;


pli: Āhutiṁ yiṭṭhukāmohaṁ,


pli: nānāpupphaṁ samānayiṁ.


pli: Jalantaṁ citakaṁ disvā,


pli: sikhino lokabandhuno;


pli: Tañca pupphaṁ samānetvā,


pli: citake okiriṁ ahaṁ.


pli: Ekattiṁse ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Sattavīse ito kappe,


pli: sattāsuṁ manujādhipā;


pli: Supajjalitanāmā te,


pli: cakkavattī mahabbalā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā citakapūjako thero imā gāthāyo abhāsitthāti.


pli: Citakapūjakattherassāpadānaṁ paṭhamaṁ.


pli: Therāpadāna


pli: Citakapūjakavagga


pli: Pupphadhārakattheraapadāna


pli: “Vākacīradharo āsiṁ,


pli: ajinuttaravāsano;


pli: Abhiññā pañca nibbattā,


pli: candassa parimajjako.


pli: Vipassiṁ lokapajjotaṁ,


pli: disvā abhigataṁ mamaṁ;


pli: Pāricchattakapupphāni,


pli: dhāresiṁ satthuno ahaṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: dhāraṇāya idaṁ phalaṁ.


pli: Sattāsītimhito kappe,


pli: eko āsiṁ mahīpati;


pli: Samantadhāraṇo nāma,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pupphadhārako thero imā gāthāyo abhāsitthāti.


pli: Pupphadhārakattherassāpadānaṁ dutiyaṁ.


pli: Therāpadāna


pli: Citakapūjakavagga


pli: Chattadāyakattheraapadāna


pli: “Putto mama pabbajito,


pli: kāsāyavasano tadā;


pli: So ca buddhattaṁ sampatto,


pli: nibbuto lokapūjito.


pli: Vicinanto sakaṁ puttaṁ,


pli: agamaṁ pacchato ahaṁ;


pli: Nibbutassa mahantassa,


pli: citakaṁ agamāsahaṁ.


pli: Paggayha añjaliṁ tattha,


pli: vanditvā citakaṁ ahaṁ;


pli: Setacchattañca paggayha,


pli: āropesiṁ ahaṁ tadā.


pli: Catunnavutito kappe,


pli: yaṁ chattamabhiropayiṁ;


pli: Duggatiṁ nābhijānāmi,


pli: chattadānassidaṁ phalaṁ.


pli: Pañcavīse ito kappe,


pli: satta āsuṁ janādhipā;


pli: Mahārahasanāmā te,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā chattadāyako thero imā gāthāyo abhāsitthāti.


pli: Chattadāyakattherassāpadānaṁ tatiyaṁ.


pli: Therāpadāna


pli: Citakapūjakavagga


pli: Saddasaññakattheraapadāna


pli: “Anuggatamhi ādicce,


pli: panādo vipulo ahu;


pli: Buddhaseṭṭhassa lokamhi,


pli: pātubhāvo mahesino.


pli: Ghosamassosahaṁ tattha,


pli: na ca passāmi taṁ jinaṁ;


pli: Maraṇañca anuppatto,


pli: buddhasaññamanussariṁ.


pli: Catunnavutito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saddasaññako thero imā gāthāyo abhāsitthāti.


pli: Saddasaññakattherassāpadānaṁ catutthaṁ.


pli: Therāpadāna


pli: Citakapūjakavagga


pli: Gosīsanikkhepakattheraapadāna


pli: “Ārāmadvārā nikkhamma,


pli: gosīsaṁ santhataṁ mayā;


pli: Anubhomi sakaṁ kammaṁ,


pli: pubbakammassidaṁ phalaṁ.


pli: Ājāniyā vātajavā,


pli: sindhavā sīghavāhanā;


pli: Anubhomi sabbametaṁ,


pli: gosīsassa idaṁ phalaṁ.


pli: Aho kāraṁ paramakāraṁ,


pli: sukhette sukataṁ mayā;


pli: Saṅghe katassa kārassa,


pli: na aññaṁ kalamagghati.


pli: Catunnavutito kappe,


pli: yaṁ sīsaṁ santhariṁ ahaṁ;


pli: Duggatiṁ nābhijānāmi,


pli: santharassa idaṁ phalaṁ.


pli: Pañcasattatikappamhi,


pli: suppatiṭṭhitanāmako;


pli: Eko āsiṁ mahātejo,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā gosīsanikkhepako thero imā gāthāyo abhāsitthāti.


pli: Therāpadāna


pli: Citakapūjakavagga


pli: 6 Pādapūjakattheraapadāna


pli: “Pabbate himavantamhi,


pli: ahosiṁ kinnaro tadā;


pli: Addasaṁ virajaṁ buddhaṁ,


pli: pītaraṁsiṁva bhāṇumaṁ.


pli: Upetaṁ tamahaṁ buddhaṁ,


pli: vipassiṁ lokanāyakaṁ;


pli: Candanaṁ tagarañcāpi,


pli: pāde osiñcahaṁ tadā.


pli: Ekanavutito kappe,


pli: yaṁ pādaṁ abhipūjayiṁ;


pli: Duggatiṁ nābhijānāmi,


pli: pādapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pādapūjako thero imā gāthāyo abhāsitthāti.


pli: Pādapūjakattherassāpadānaṁ chaṭṭhaṁ.


pli: Therāpadāna


pli: Citakapūjakavagga


pli: 7 Desakittakattheraapadāna


pli: “Upasālakanāmohaṁ,


pli: ahosiṁ brāhmaṇo tadā;


pli: Kānanaṁ vanamogāḷhaṁ,


pli: lokajeṭṭhaṁ narāsabhaṁ.


pli: Disvāna vandiṁ pādesu,


pli: lokāhutipaṭiggahaṁ;


pli: Pasannacittaṁ maṁ ñatvā,


pli: buddho antaradhāyatha.


pli: Kānanā abhinikkhamma,


pli: buddhaseṭṭhamanussariṁ;


pli: Taṁ desaṁ kittayitvāna,


pli: kappaṁ saggamhi modahaṁ.


pli: Dvenavute ito kappe,


pli: yaṁ desamabhikittayiṁ;


pli: Duggatiṁ nābhijānāmi,


pli: kittanāya idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā desakittako thero imā gāthāyo abhāsitthāti.


pli: Desakittakattherassāpadānaṁ sattamaṁ.


title_pli: Therāpadāna Buddhavagga

pli: Sāriputtattheraapadāna


pli: Atha therāpadānaṁ suṇātha—


pli: “Himavantassa avidūre,


pli: lambako nāma pabbato;


pli: Assamo sukato mayhaṁ,


pli: paṇṇasālā sumāpitā.


pli: Uttānakūlā nadikā,


pli: supatitthā manoramā;


pli: Susuddhapulinākiṇṇā,


pli: avidūre mamassamaṁ.


pli: Asakkharā apabbhārā,


pli: sādu appaṭigandhikā;


pli: Sandatī nadikā tattha,


pli: sobhayantā mamassamaṁ.


pli: Kumbhīlā makarā cettha,


pli: susumārā ca kacchapā;


pli: Caranti nadiyā tattha,


pli: Pāṭhīnā pāvusā macchā,


pli: balajā muñjarohitā;


pli: Vaggaḷā papatāyantā,


pli: sobhayanti mamassamaṁ.


pli: Ubho kūlesu nadiyā,


pli: pupphino phalino dumā;


pli: Ubhato abhilambantā,


pli: Ambā sālā ca tilakā,


pli: pāṭalī sinduvārakā;


pli: Dibbagandhā sampavanti,


pli: pupphitā mama assame.


pli: Campakā saḷalā nīpā,


pli: nāgapunnāgaketakā;


pli: Atimuttā asokā ca,


pli: bhaginīmālā ca pupphitā;


pli: Aṅkolā bimbijālā ca,


pli: Ketakā kandali ceva,


pli: godhukā tiṇasūlikā;


pli: Dibbagandhaṁ sampavantā,


pli: Kaṇikārā kaṇṇikā ca,


pli: asanā ajjunā bahū;


pli: sobhayanti mamassamaṁ.


pli: Punnāgā giripunnāgā,


pli: koviḷārā ca pupphitā;


pli: Uddhālakā ca kuṭajā,


pli: kadambā vakulā bahū;


pli: Āḷakā isimuggā ca,


pli: kadalimātuluṅgiyo;


pli: Gandhodakena saṁvaḍḍhā,


pli: phalāni dhārayanti te.


pli: Aññe pupphanti padumā,


pli: aññe jāyanti kesarī;


pli: Aññe opupphā padumā,


pli: pupphitā taḷāke tadā.


pli: Gabbhaṁ gaṇhanti padumā,


pli: niddhāvanti mulāḷiyo;


pli: Siṅghāṭipattamākiṇṇā,


pli: sobhanti taḷāke tadā.


pli: Nayitā ambagandhī ca,


pli: uttalī bandhujīvakā;


pli: Dibbagandhā sampavanti,


pli: Pāṭhīnā pāvusā macchā,


pli: balajā muñjarohitā;


pli: Saṅgulā maggurā ceva,


pli: vasanti taḷāke tadā.


pli: Kumbhīlā susumārā ca,


pli: tantigāhā ca rakkhasā;


pli: Oguhā ajagarā ca,


pli: Pārevatā ravihaṁsā,


pli: cakkavākā nadīcarā;


pli: Kokilā sukasāḷikā,


pli: upajīvanti taṁ saraṁ.


pli: Kukkutthakā kuḷīrakā,


pli: vane pokkharasātakā;


pli: Dindibhā suvapotā ca,


pli: Haṁsā koñcā mayūrā ca,


pli: kokilā tambacūḷakā;


pli: Pammakā jīvaṁjīvā ca,


pli: Kosikā poṭṭhasīsā ca,


pli: kurarā senakā bahū;


pli: Mahākāḷā ca sakuṇā,


pli: Pasadā ca varāhā ca,


pli: camarā gaṇḍakā bahū;


pli: Rohiccā sukapotā ca,


pli: Sīhabyagghā ca dīpī ca,


pli: acchakokataracchakā;


pli: Tidhā pabhinnamātaṅgā,


pli: Kinnarā vānarā ceva,


pli: athopi vanakammikā;


pli: Cetā ca luddakā ceva,


pli: upajīvanti taṁ saraṁ.


pli: Tindukāni piyālāni,


pli: madhuke kāsumāriyo;


pli: Dhuvaṁ phalāni dhārenti,


pli: avidūre mamassamaṁ.


pli: Kosambā saḷalā nimbā,


pli: sāduphalasamāyutā;


pli: Harītakā āmalakā,


pli: ambajambuvibhītakā;


pli: Kolā bhallātakā billā,


pli: phalāni dhārayanti te.


pli: Āluvā ca kaḷambā ca,


pli: biḷālītakkaḷāni ca;


pli: Jīvakā sutakā ceva,


pli: bahukā mama assame.


pli: Assamassāvidūramhi,


pli: taḷākāsuṁ sunimmitā;


pli: Acchodakā sītajalā,


pli: supatitthā manoramā.


pli: Padumuppalasañchannā,


pli: puṇḍarīkasamāyutā;


pli: Mandālakehi sañchannā,


pli: dibbagandho pavāyati.


pli: Evaṁ sabbaṅgasampanne,


pli: pupphite phalite vane;


pli: Sukate assame ramme,


pli: viharāmi ahaṁ tadā.


pli: Sīlavā vatasampanno,


pli: jhāyī jhānarato sadā;


pli: Pañcābhiññābalappatto,


pli: suruci nāma tāpaso.


pli: Catuvīsasahassāni,


pli: sissā mayhaṁ upaṭṭhahuṁ;


pli: Sabbeva brāhmaṇā ete,


pli: jātimanto yasassino.


pli: Lakkhaṇe itihāse ca,


pli: sanighaṇṭusakeṭubhe;


pli: Padakā veyyākaraṇā,


pli: sadhamme pāramiṁ gatā.


pli: Uppātesu nimittesu,


pli: lakkhaṇesu ca kovidā;


pli: Pathabyā bhūmantalikkhe,


pli: mama sissā susikkhitā.


pli: Appicchā nipakā ete,


pli: appāhārā alolupā;


pli: Lābhālābhena santuṭṭhā,


pli: parivārenti maṁ sadā.


pli: Jhāyī jhānaratā dhīrā,


pli: santacittā samāhitā;


pli: Ākiñcaññaṁ patthayantā,


pli: Abhiññāpāramippattā,


pli: pettike gocare ratā;


pli: Antalikkhacarā dhīrā,


pli: Saṁvutā chasu dvāresu,


pli: anejā rakkhitindriyā;


pli: Asaṁsaṭṭhā ca te dhīrā,


pli: mama sissā durāsadā.


pli: Pallaṅkena nisajjāya,


pli: ṭhānacaṅkamanena ca;


pli: Vītināmenti te rattiṁ,


pli: Rajanīye na rajjanti,


pli: dussanīye na dussare;


pli: Mohanīye na muyhanti,


pli: Iddhiṁ vīmaṁsamānā te,


pli: vattanti niccakālikaṁ;


pli: Pathaviṁ te pakampenti,


pli: sārambhena durāsadā.


pli: Kīḷamānā ca te sissā,


pli: kīḷanti jhānakīḷitaṁ;


pli: Jambuto phalamānenti,


pli: Aññe gacchanti goyānaṁ,


pli: aññe pubbavidehakaṁ;


pli: Aññe ca uttarakuruṁ,


pli: esanāya durāsadā.


pli: Purato pesenti khāriṁ,


pli: pacchato ca vajanti te;


pli: Catuvīsasahassehi,


pli: chāditaṁ hoti ambaraṁ.


pli: Aggipākī anaggī ca,


pli: dantodukkhalikāpi ca;


pli: Asmena koṭṭitā keci,


pli: pavattaphalabhojanā.


pli: Udakorohaṇā keci,


pli: sāyaṁ pāto sucīratā;


pli: Toyābhisecanakarā,


pli: mama sissā durāsadā.


pli: Parūḷhakacchanakhalomā,


pli: paṅkadantā rajassirā;


pli: Gandhitā sīlagandhena,


pli: Pātova sannipatitvā,


pli: jaṭilā uggatāpanā;


pli: Lābhālābhaṁ pakittetvā,


pli: gacchanti ambare tadā.


pli: Etesaṁ pakkamantānaṁ,


pli: mahāsaddo pavattati;


pli: Ajinacammasaddena,


pli: muditā honti devatā.


pli: Disodisaṁ pakkamanti,


pli: antalikkhacarā isī;


pli: Sake balenupatthaddhā,


pli: te gacchanti yadicchakaṁ.


pli: Pathavīkampakā ete,


pli: sabbeva nabhacārino;


pli: Uggatejā duppasahā,


pli: sāgarova akhobhiyā.


pli: Ṭhānacaṅkamino keci,


pli: keci nesajjikā isī;


pli: Pavattabhojanā keci,


pli: mama sissā durāsadā.


pli: Mettāvihārino ete,


pli: hitesī sabbapāṇinaṁ;


pli: Anattukkaṁsakā sabbe,


pli: na te vambhenti kassaci.


pli: Sīharājāvasambhītā,


pli: gajarājāva thāmavā;


pli: Durāsadā byagghāriva,


pli: āgacchanti mamantike.


pli: Vijjādharā devatā ca,


pli: nāgagandhabbarakkhasā;


pli: Kumbhaṇḍā dānavā garuḷā,


pli: upajīvanti taṁ saraṁ.


pli: Te jaṭākhāribharitā,


pli: ajinuttaravāsanā;


pli: Antalikkhacarā sabbe,


pli: Sadānucchavikā ete,


pli: aññamaññaṁ sagāravā;


pli: Catubbīsasahassānaṁ,


pli: khipitasaddo na vijjati.


pli: Pāde pādaṁ nikkhipantā,


pli: appasaddā susaṁvutā;


pli: Upasaṅkamma sabbeva,


pli: sirasā vandare mamaṁ.


pli: Tehi sissehi parivuto,


pli: santehi ca tapassibhi;


pli: Vasāmi assame tattha,


pli: jhāyī jhānarato ahaṁ.


pli: Isīnaṁ sīlagandhena,


pli: pupphagandhena cūbhayaṁ;


pli: Phalīnaṁ phalagandhena,


pli: gandhito hoti assamo.


pli: Rattindivaṁ na jānāmi,


pli: arati me na vijjati;


pli: Sake sisse ovadanto,


pli: bhiyyo hāsaṁ labhāmahaṁ.


pli: Pupphānaṁ pupphamānānaṁ,


pli: phalānañca vipaccataṁ;


pli: Dibbagandhā pavāyanti,


pli: sobhayantā mamassamaṁ.


pli: Samādhimhā vuṭṭhahitvā,


pli: ātāpī nipako ahaṁ;


pli: Khāribhāraṁ gahetvāna,


pli: vanaṁ ajjhogahiṁ ahaṁ.


pli: Uppāte supine cāpi,


pli: Lakkhaṇesu susikkhito;


pli: Pavattamānaṁ mantapadaṁ,


pli: Dhārayāmi ahaṁ tadā.


pli: Anomadassī bhagavā,


pli: lokajeṭṭho narāsabho;


pli: Vivekakāmo sambuddho,


pli: himavantamupāgami.


pli: Ajjhogāhetvā himavantaṁ,


pli: aggo kāruṇiko muni;


pli: Pallaṅkaṁ ābhujitvāna,


pli: nisīdi purisuttamo.


pli: Tamaddasāhaṁ sambuddhaṁ,


pli: sappabhāsaṁ manoramaṁ;


pli: Indīvaraṁva jalitaṁ,


pli: ādittaṁva hutāsanaṁ.


pli: Jalantaṁ dīparukkhaṁva,


pli: vijjutaṁ gagane yathā;


pli: Suphullaṁ sālarājaṁva,


pli: addasaṁ lokanāyakaṁ.


pli: Ayaṁ nāgo mahāvīro,


pli: dukkhassantakaro muni;


pli: Imaṁ dassanamāgamma,


pli: sabbadukkhā pamuccare.


pli: Disvānāhaṁ devadevaṁ,


pli: lakkhaṇaṁ upadhārayiṁ;


pli: Buddho nu kho na vā buddho,


pli: handa passāmi cakkhumaṁ.


pli: Sahassārāni cakkāni,


pli: dissanti caraṇuttame;


pli: Lakkhaṇānissa disvāna,


pli: niṭṭhaṁ gacchiṁ tathāgate.


pli: Sammajjaniṁ gahetvāna,


pli: sammajjitvānahaṁ tadā;


pli: Atha pupphe samānetvā,


pli: buddhaseṭṭhaṁ apūjayiṁ.


pli: Pūjayitvāna taṁ buddhaṁ,


pli: oghatiṇṇamanāsavaṁ;


pli: Ekaṁsaṁ ajinaṁ katvā,


pli: namassiṁ lokanāyakaṁ.


pli: Yena ñāṇena sambuddho,


pli: viharati anāsavo;


pli: Taṁ ñāṇaṁ kittayissāmi,


pli: suṇātha mama bhāsato.


pli: ‘Samuddharasimaṁ lokaṁ,


pli: sayambhū amitodaya;


pli: Tava dassanamāgamma,


pli: kaṅkhāsotaṁ taranti te.


pli: Tuvaṁ satthā ca ketu ca,


pli: dhajo yūpo ca pāṇinaṁ;


pli: Parāyaṇo patiṭṭhā ca,


pli: dīpo ca dvipaduttamo.


pli: Sakkā samudde udakaṁ,


pli: pametuṁ āḷhakena vā;


pli: Na tveva tava sabbaññu,


pli: ñāṇaṁ sakkā pametave.


pli: Dhāretuṁ pathaviṁ sakkā,


pli: ṭhapetvā tulamaṇḍale;


pli: ñāṇaṁ sakkā dharetave.


pli: Ākāso minituṁ sakkā,


pli: rajjuyā aṅgulena vā;


pli: Mahāsamudde udakaṁ,


pli: pathavī cākhilājaṭaṁ;


pli: Buddhañāṇaṁ upādāya,


pli: upamāto na yujjare.


pli: Sadevakassa lokassa,


pli: cittaṁ yesaṁ pavattati;


pli: Antojālagatā ete,


pli: tava ñāṇamhi cakkhuma.


pli: Yena ñāṇena pattosi,


pli: kevalaṁ bodhimuttamaṁ;


pli: Tena ñāṇena sabbaññu,


pli: maddasī paratitthiye’.


pli: Imā gāthā thavitvāna,


pli: suruci nāma tāpaso;


pli: Ajinaṁ pattharitvāna,


pli: pathaviyaṁ nisīdi so.


pli: ‘Cullāsītisahassāni,


pli: ajjhogāḷho mahaṇṇave;


pli: Accuggato tāvadeva,


pli: girirājā pavuccati.


pli: Tāva accuggato neru,


pli: āyato vitthato ca so;


pli: Cuṇṇito aṇubhedena,


pli: koṭisatasahassaso.


pli: Lakkhe ṭhapiyamānamhi,


pli: parikkhayamagacchatha;


pli: Na tveva tava sabbaññu,


pli: ñāṇaṁ sakkā pametave.


pli: Sukhumacchikena jālena,


pli: udakaṁ yo parikkhipe;


pli: Ye keci udake pāṇā,


pli: antojālagatā siyuṁ.


pli: Tatheva hi mahāvīra,


pli: ye keci puthutitthiyā;


pli: Diṭṭhigahanapakkhandā,


pli: parāmāsena mohitā.


pli: Tava suddhena ñāṇena,


pli: anāvaraṇadassinā;


pli: Antojālagatā ete,


pli: ñāṇaṁ te nātivattare’.


pli: Bhagavā tamhi samaye,


pli: anomadassī mahāyaso;


pli: Vuṭṭhahitvā samādhimhā,


pli: disaṁ olokayī jino.


pli: Anomadassimunino,


pli: Nisabho nāma sāvako;


pli: Parivuto satasahassehi,


pli: Santacittehi tādibhi.


pli: Khīṇāsavehi suddhehi,


pli: chaḷabhiññehi jhāyibhi;


pli: Cittamaññāya buddhassa,


pli: upesi lokanāyakaṁ.


pli: Antalikkhe ṭhitā tattha,


pli: padakkhiṇamakaṁsu te;


pli: Namassantā pañjalikā,


pli: otaruṁ buddhasantike.


pli: Anomadassī bhagavā,


pli: lokajeṭṭho narāsabho;


pli: Bhikkhusaṅghe nisīditvā,


pli: sītaṁ pātukarī jino.


pli: Varuṇo nāmupaṭṭhāko,


pli: anomadassissa satthuno;


pli: Ekaṁsaṁ cīvaraṁ katvā,


pli: apucchi lokanāyakaṁ.


pli: ‘Ko nu kho bhagavā hetu,


pli: sitakammassa satthuno;


pli: Na hi buddhā ahetūhi,


pli: sitaṁ pātukaronti te’.


pli: Bhikkhumajjhe nisīditvā,


pli: imaṁ gāthaṁ abhāsatha.


pli: ‘Yo maṁ pupphena pūjesi,


pli: ñāṇañcāpi anutthavi;


pli: Tamahaṁ kittayissāmi,


pli: suṇotha mama bhāsato’.


pli: Buddhassa giramaññāya,


pli: sabbe devā samāgatā;


pli: Saddhammaṁ sotukāmā te,


pli: sambuddhamupasaṅkamuṁ.


pli: Dasasu lokadhātūsu,


pli: devakāyā mahiddhikā;


pli: ‘Hatthī assā rathā pattī,


pli: senā ca caturaṅginī;


pli: Parivāressantimaṁ niccaṁ,


pli: buddhapūjāyidaṁ phalaṁ.


pli: Saṭṭhitūriyasahassāni,


pli: bheriyo samalaṅkatā;


pli: Upaṭṭhissantimaṁ niccaṁ,


pli: Soḷasitthisahassāni,


pli: nāriyo samalaṅkatā;


pli: Vicittavatthābharaṇā,